Viši sud u Beogradu osudio je sedmoricu pripadnika niškog odreda Žandarmerije na uslovne kazne od osam meseci zatvora zbog toga što su prekoračili dozvoljenu silu prilikom intervencije tokom Parade ponosa iz septembra 2014 godine.\nSud je ustanovio da su žandarmi koristili silu kako bi Andreju Vučiću, bratu predsednika Srbije, Predragu Malom, bratu ministra finansija i dvojici vojnih policajaca silom naneli povrede kako bi ih protivzakonito kaznili.\nPolicajci će kazne služiti ukoliko u naredne tri godine počine bilo koje krivično delo.\nPodsetimo, sedmorica žandarma su u prvom stepenu već bili osuđeni na uslovne zatvorske kazne zatvora, ali je Apelacioni sud ukinio tu presudu i vratio je na novo suđenje.\nOdbrana je završnim rečima insistirala da nije bilo prekoračenja primene prinude, već da su policajci reagovali u skladu sa zakonom.\nOdbrana je takođe sugerisala da žandarmi ne mogu da budu osuđeni za napad na vojno lice u vršenju službe, pošto su dva vojna policajca tog dana pratila Vučića i Malog, što nije po zakonu.\nTužilaštvo je insistirao na osuđujućoj presudi, trvrdeći da snimak incidenta nedvosmisleno pokazuje da su policajci koristili silu koja nije srazmerna situaciji. Tužilac je takođe isticso da su se četiri oštećena uredno legitimisala pre napada, kao i to da nisu inicirali konflikt.\nOvaj slučaj će se ponovo naći pred Apelacionim sudom, koji ovoga puta neće moći da ga vrati Višem sudu.\nDržavni nedeljnik Ilustrovana Politika naslovnom stranom novog broja na kojoj su nedoličnom i lascivnom ilustracijom prikazani novinarka LJiljana Smajlović, predsednik…\nIvanović odlazi sa televizije koja ga je proslavila, Laušević će mu biti poslednji gost\nKako list Kurir ekskluzivno saznaje, Ivan Ivanović napušta televiziju Prva, gde već osam godina vodi popularni šou-program “Veče sa Ivanom Ivanovićem”. Voditelj…\nJelena Karleuša i Željko Mitrović “zaratili” zbog sramnog izveštavanja TV Pink (FOTO)\nJelena Karleuša se danas oglasila na Instagramu, gde je svojim fanovima podelila prepisku sa Mitrovićem u kojoj mu preti tužnom. Ukoliko želite…


SMEDEREVO: Gradonačelnica bez podrške Srpske napredne stranke\nGradonačelnica Smedereva Jasna Avramović više nema podršku Srpske napredne stranke, pokazala su današnja dešavanja u lokalnom parlamentu. Kao što je portal „Smederevske novine“ ranije najavio, petnaesta sednica Skupštine grada zakazana za danas u 10 časova nije održana, jer se na zasedanju nije pojavio nijedan od 44 odbornika Srpske napredne stranke. U sali je bilo samo 20, od ukupno 70 odbornika, pa je predsednik Bogoljub Spasojević samo konstatovao nedostatak kvoruma i prisutnima saopštio da se sednica odlaže, bez obrazloženja.\nNedolaskom na sednicu, odbornici Srpske napredne stranke iskazali su jedinstven stav, da će sporovoditi politiku i odluke Gradskog odbora, i da više neće trpeti bahato ponašanje pojedinaca koji ne poštuju dogovore i zaključke organa stranke kojoj pripadaju – objašnjava naš izvor blizak SNS-u.\nNavodi i da je to jasan signal gradonačelnici Jasni Avramović da nema podršku za privatizaciju javne funkcije i svih organa lokalne administracije, i da, kao lice izabrano na listi Srpske napredne stranke, mora da se ponaša u skladu sa državnom politikom i radi, ne za lični, nego interes građana. Ovo je, tvrdi naš izvor, još jedan od dokaza da je u Smederevu vreme za promene, za nova kadrovska rešenja i osveženje u stranačkom odboru i lokalnoj administraciji, kako bi grad na Dunavu nastavio da se razvija u skladu sa svojim potencijalima, a Smederevci osetili boljitak.\nPodsećamo, 11. avgusta ističe tromesečni rok za održavanje sednice Skupštine grada, nakon čega postoji mogućnost uvođenja privremenih mera, a nakon toga i održavanja vanrednih lokalnih izbora. Da li će danas odložena sednica biti održana do tog datuma za sada nije poznato, pošto ni sam predsednik lokalnog parlamenta nije precizirao nov termin narednog skupštinskog zasedanja.


Istraga o "incidentu" na Aerodromu Sarajevo: Čoviću odbili dati VIP tretman?! – Fokus.ba\nIstraga o “incidentu” na Aerodromu Sarajevo: Čoviću odbili dati VIP tretman?!\nGranična policija (GP) BiH obavlja provjere o navodnom incidentu koji se dogodio u subotu na sarajevskom aerodromu, gdje pripadnik GP BiH nije postupio po zahtjevu da Draganu Čoviću, predsjedavajućem Predsjedništva BiH, obezbijedi poseban izlaz nakon slijetanja aviona kojim je doputovao iz Kine?!\nIncident se, kako je objavio Hrvatski medijski servis (HMS), dogodio nakon što su pripadnici obezbjeđenja Čovića tražili od pripadnika GP BiH da predsjedavajućem Predsjedništva BiH obezbijede VIP tretman na sarajevskom aerodromu.\n“Ured za profesionalne standarde i unutarnju kontrolu Granične policije BiH u saradnji sa Direkcijom za koordinaciju policijskih tijela BiH provjerava sve objavljene informacije”, naglasila je Sanela Dujković, portparol Granične policije BiH.\nOna je dodala da će se, čim budu izvršene sve provjere, Granična policija BiH izjasniti u vezi sa ovim slučajem.\nVIP tretman, kako piše HMS, podrazumijeva da se Čoviću obezbijedi poseban izlaz nakon slijetanja aviona, što je, kako navodi HMS, uobičajna praksa postupanja prema visokim državnim funkcionerima.\n“Pripadnik Granične policije nije, međutim, postupio u skladu s tim zahtjevom, uz opasku ‘kako Čović za njega nije nikakav predsjednik'”, kazao je izvor HMS-a, koji je navodno svjedočio tom događaju.\n#dragan čović#izdvojeno#sarajevski aerodrom#vip


Srbija dobila najbolji i nalepši šoping mol u Jugoistočnoj Evropi – Studio B\nSrbija dobila najbolji i nalepši šoping mol u Jugoistočnoj Evropi\nSrbija dobila najbolji i nalepši šoping mol u Jugoistočnoj Evropi Studio B\nObjavljeno: 30.10.2020. 08:36 Izmenjeno: 31.10.2020. 12:19\nSrbija je otvaranjem Galerije Beograd, u okviru Beograda na vodi, dobila najbolji i nalepši šoping mol u Jugoistočnoj Evropi, izjavio predsednik Vučić.\nIzgradnjom Beograda na vodi uspeli smo da ostvarimo veliki san, nešto najlepše u Jugoistočnoj Evropi, i pored svih napada i kritika, poručio je predsednik Aleksandar Vučić i istakao da će u novom šoping centru, Galeriji Beograd, kada svi lokali budu puni, raditi oko 5.000 ljudi.\n„Imali smo snove, viziju, da iz ove močvarne žabokrečine, sa mnogo udžerica i raspalih baraka, ukotvljenih starih barži, ceo kraj koji je više ličio na ogromni smećarnik, pretvodimo u nešto najlepše u Jugoistočnoj Evropi“, rekao je Vučić na otvaranju centra.\n„Trpeli smo napade sa svih strana, od toga da smo uspeli da izgradimo samo jednu kafanu, do toga da danas uglavnom ćute kada vide šta smo uradili“, primetio je predsednik.\nA, urađena je, kaže, najlepša promenada u Evropi, sa najviše zelelnila i izlazom na reku, nekoliko prelepih zgrada, bulevara, koji kao da nisu pravljeni u našoj zemlji, regionu.\n„Beograd je bio sedište SFRJ, danas Beograd postaje glavni grad regiona, šireg i većeg od bivše Jugoslavije“, rekao je Vučić.\n„Drago mi je da smo uspeli da izdržimo sve napade i ružne reči i sve pokude zbog pokušaja da ostvarimo snove. Znam koliko smo uspeli kada vidim da oni koji su nas kritikovali prave “selfije“n na promenadi“, rekao je Vučić.\nOn je zahvalio i partnerima, kompaciji „Igl hils“ i Muhamedu Al Abaru, na uloženom trudu i energiji, jer je u dizajnerskom smislu izgradnjen jedan od najnaprednjih i najboljih šoping centara u Evropi.\n„Ovo sve pokazuje da možemo da sanjamo velike snove i da ih ostvarujemo. Rad uvek pobeđuje i rad ne možete da pobedite“, zaključio je Vučić.\nSrbija je otvaranjem Galerije Beograd dobila najbolji i nalepši šoping mol u Jugoistočnoj Evropi, izjavio je predsednik Vučić ističući da je već prisutan veliki broj zakupaca.\n„Video sam da već ima puno poznatih brendova“, rekao je Vučić dodajući da se iznenadio tokom obilaska kada je video neke brendove koje je ranije mogao da vidi samo u Beču, na primer.\nŠoping mol je mesto koje raste, dodao je on i izrazio očekivanje da će Galerija Beograd biti potpuno popunjena u naredih šest meseci.\n„Ovo će biti dodatan motiv za goste iz regiona da posete Beograd“, dodao je predsednik Vučić.\nPorediti BG na vodi sa Lukom Beograd-kao babe i žabe\nPredsednik Srbije Aleksandar Vučić poručio je da projekat „Beograd na vodi“ nije samo interes investitora, jer se udeo Srbije meri stotinama miliona evra i istakao da je od „žabokrečine i udžerica“, kakvo je nekad bio taj deo glavnog grada, stvorena ogromna vrednost.\n„To je kao da poredite babe i žabe“, rekao je Vučić.\nVučić kaže da Beograd na vodi nije interes investitora, koji u kapitalizmu nesporno mora da postoji, već da Srbija ima 32 odsto svog interesa.\n„Naš je interes bio da od močvarne žabokrečine, udžerica i raspalih baraka napravimo nesto ovako velelepno. Ni iz čega smo stvorili ogromnu vrednost, zaposlili ljude, uradili nešto čime možemo samo da se ponosimo“, rekao je Vučić.\nOn je naveo da investitor logično ima svoj interes i da na tome počiva kapitalizam i savremeni svet, kao i moderan razvoj jedne zemlje.\n„Mi smo dobili zapošljavanje ljudi i ogromnu vrednost od nečega što nije vredelo ništa. Naš udeo se meri u stotinama miliona evra. Od onoga što nije vredelo ništa, za građane Beograda i Srbije, danas se meri u milijardama“, rekao je Vučić.\n„Ljudi vide rezultate rada, uspeh i kako se budućnost gradi i kako se na budućnosti radi i na to sam ponosan“, rekao je Vučić.\nOn je naveo i da kvadrati stanova u celoj okolini oko Beograda na vodi, u Karađorđevoj, Miloša Pocerca, Savskoj, Durmitorskoj sada vrede po 300, 400 evra više.\n„Kapital običnih ljudi vredi više nego ranije, to je kada ceo grad promenite i sve napravite drugačije i veoma sam ponosan na to“, rekao je Vučić.\nDodao je i da je tako isto ponosan i na Hram Svetog Save.\n„Pitali su me neki novinari jesmo li morali da potrošimo toliko novca na Hram? Pa morali smo da ga završimo, da nismo uložili više novca nego u prethodnih sto godina, ne bismo ga završili još sto godina i to bi ličilo na Srbiju pre sto godina i sve nase promašene vlade, izazove sa neupsešnim odgovorima. Zadovoljan sam što smo to sve napravili, važno je da završavamo stvari, radimo i iznova sanjamo velike snove koje bismo mogli da ispunimo u budućnosti“, rekao je Vučić.\nNekome cilj uspeh zemlje, a nekom rušenje protivnika\nPredsednik Vučić izjavio da su gotovo svi projekti koje sadašnja vlast realizuje često na meti kritika njegovih političkih protivnika jer su, kaže, njima i njemu različiti politički ciljevi, te da dok je njegov napredak Srbije, njihov je „rušenje Vučića“.\nTrudim se da sanjam visoke snove i težim ka ostvarenju velikih ciljeva, jer samo tako naša zemlja može da ide napred. Naši ciljevi su različiti\nNekome je san i cilj uspeh zemlje, a nekome rušenje nekoga u politici. Ja ostajem pri ovom da zemlja ide napred i da Srbije bude najbolja, rekao je Vučić.\nOdgovarajći na pitanje novinara zašto njegovi politički neistomišljenici često kritikuju Beograd na vodi, Vučić je naveo da kod tog projekta nema ništa sporno, a podseća da su tako govorili za gotovo svaki projekat koji je rađen u zemlji.\nNepoverljivi su, dodaje, i kada je izgradnja pruge Beograd – Novi Sad u pitanju, a tom trasom će se, kaže predsednik, sledeće godine u septembru ili oktobru putovati 27 minuta.\nGde god hoćete nešto da gradite, uvek nešto nije dobro. Dva su razloga za to\nJedan je strah od promena koji je uvek postojao kod nas, jer smo se bunili za prve sijalice, ne valja kada nam grad sija, a kada ne sija onda se bunimo da je mračan. A drugi razlog su oni političari koji nemaju ideje i snove, a govore protiv nekog, rekao je Vučić.\nGovoriti protiv nekoga je lako, kaže on, i dodaje da se on trudi da o svojim političkim protivnicima ne govori, već se trudi da sanja visoke snove i da omogući da naša zemlja ide napred.


Budžet Beograda za 2020. je za gotovo 10 odsto veći nego za ovu godinu\nPredstavnici beogradske vlasti opisuju budžet za narednu godinu kao razvojni i investicioni, navodeći da je u interesu građana. Sa druge strane, deo opozicije žestoko kritikuje izglasanu gradsku kasu i tvrdi da se više novca planira za monumentalne simbole nego za istinske potrebe građana.\n"Osnovne zamerke su da je više novca predviđeno za nelegalnu 'gondolu' 420 miliona dinara, odnosno, nešto više od 3,5 miliona evra, nego za izgradnju obdaništa u Beogradu, za koja je predviđeno oko 410 miliona dinara, što je svojevrstan paradoks", kaže za Radio Slobodna Evropa (RSE) Nikola Jovanović, potpredsednik Narodne stranke, članice opozicionog Saveza za Srbiju (SzS) i šef odborničkog kluba tog bloka u Skupštini Beograda.\nStavka u budžetu Grada Beograda koja se odnosi na gondolu\nGradnju žičare između starog i novog dela Beograda, za koju je grad izdvojio 3,5 miliona evra, zaustavio je Upravni sud do sudske odluke.\nJovanović ocenjuje da budžet glavnog grada za narednu godinu nije razvojni niti je u interesu građana.\nOd zamenika gradonačelnika Beograda Gorana Vesića RSE do objavljivanja ovog teksta nije dobio odgovore na zamerke budžetu koje stižu iz redova ovog dela opozicije.\nŠta je predložio Vesić?\nPodsetimo, Vesić je, obrazlažući budžet za 2020. godinu pred odbornicima gradske skupštine, čiju većinu čine predstavnici vladajuće Srpske napredne stranke (SNS), rekao da je budžet razvojni, investicioni i da je zasnovan na principu da su građani na prvom mestu.\nDodao je da će najviše sredstava otići na drumski i železnički saobraćaj i ulaganja u putnu infrastrukturu, za šta je namenjeno 53 milijarde dinara ili nešto više od 450 miliona evra. Za kupovinu novih vozila za javni gradski prevoz je, kako je precizirao, obezbeđeno sedam milijardi dinara, odnosno, nešto više od 59,6 miliona evra.\nU oblasti predškolskog obrazovanja i vaspitanja, i to za funkcionisanje ustanova, subvencije privatnim vrtićima, za tekuće i kapitalno održavanje i izgradnju objekata vrtića planirana su sredstva u iznosu od 18 milijardi dinara, odnosno, nešto više od 153 miliona evra, naveo je Vesić i istakao da će biti izgrađeno 17 novih vrtića.\nVesić: Beograd će uvesti red u sistem dodele subvencija za privatne vrtiće\nA što se tiče socijalnih davanja, rekao je drugi čovek Beograda, planirana su sredstva u iznosu od gotovo pet milijardi dinara ili oko 42,6 miliona evra, što je, dodao je, za 2,57 odsto više u odnosu na 2013. godinu.\nOstale zamerke na budžet\nJovanović ističe i druge zamerke na budžet glavnog grada za narednu godinu.\n„Takođe je predviđena izgradnja ogromnog jarbola kao monumentalnog simbola Beograda (u novobeogradskom parku Ušće, visokog 80 metara, na čijem vrhu će vijoriti zastava Srbije, što je pre tri godine predložio predsednik Srbije Aleksandar Vučić, prim. aut), čija cena je 327 miliona dinara (oko 2,8 miliona evra), što je iznos veći od sume koja je opredeljena za izgradnju nove glavne autobuske stanice na Novom Beogradu, koja je, inače, trebalo da bude gotova već u septembru ove godine.\nStavka u budžetu Grada Beograda koja se odnosi na jarbol\nDakle, zaista ima mnogo primera gde vidimo da su prioriteti u Beogradu pomešani, odnosno, da budžet nije krojen po meri običnih ljudi i da nije razvojni“, ocenjuje Jovanović, koji dodaje da je vlast, uprkos tome što je gromoglasno najavljivala početak gradnje metroa, ni dinara u budžetu nije odvojila za taj projekat.\nVisoka cena gondole\nEkonomski novinar Mijat Lakićević kaže da izdaci iz gradskog budžeta za narednu godinu za žičaru od Ušća do Kalemegdana i za jarbol odnose više od 8,5 miliona evra, što, kako ocenjuje, govori o tome da budžet Beograda za sledeću godinu ne odražava stvarne potrebe građana.\n„Budžet vlasti za narednu godinu, čini mi se, u dobroj meri pokazuje nesposobnost vlasti jer oni čak i kad imaju pare, a za sledeću godinu će imati dosta novca – što iz samih prihoda, što iz kredita – predviđaju veliki broj projekata koji su nepotrebni za građane Srbije. Drugim rečima, to je gondola, to je jarbol, što će izaći na gotovo milijardu dinara, što su ogromne pare, a potpuno su nepotrebni građanima. Na drugoj strani, vidimo kako je loš prevoz, infrastruktura, a za takve stvari, kao i za vrtiće, koji su građanima potrebni, nema dovoljno para. Dakle, to je budžet koji je prilagođen potrebama vlasti i kompanija koje su na vlast prikopčane, da bi oni mogli da zarađuju na javnim investicijama, a manje se vodilo računa o potrebama građana“, ocenjuje Mijat Lakićević.\nBudžet Beograda za 2020. je za gotovo 10 odsto veći nego za ovu godinu, a projektovani deficit od 3,37 odsto biće u potpunosti pokriven suficitom prenetim iz ove godine.\nUpravni sud zaustavio gradnju gondole na Kalemegdanu


Ilidžanski poduzetnik optužen za utaju poreza "tešku" više od 400.000 KM - Akta.ba\nIlidžanski poduzetnik optužen za utaju poreza "tešku" više od 400.000 KM\n12.11.2020. 10:57 / Izvor: Akta.ba\nTužilaštvo BiH podiglo je optužnicu protiv Avdije Ćenanovića i pravnog lica Sara Kompani d.o.o. Ilidža, koji se terete da su u periodu od aprila 2012. do decembra 2015. godine počinili utaju PDV-a u iznosu od 423.378,68 KM i za taj iznos oštetili budžet BiH.\nPrema navodima optužnice, optuženi Ćenanović se tereti da je, kao vlasnik i odgovorno lice, direktor bez ograničenja ovlaštenja u okviru registrovane djelatnosti u pravnom licu Sara Kompani d.o.o. Ilidža, pružanjem lažnih podataka o činjenicama koje su od uticaja na utvrđivanje iznosa obaveza, izbjegao da obračuna i plati poreska davanja PDV-a propisana poreskim zakonodavstvom.\nPravno lice Sara Kompani d.o.o. Ilidža se tereti da je kao pravno lice raspolagalo protivpravno ostvarenom imovinskom koristi, koju je ostvario optuženi Avdija Ćenanović, saopćeno je iz Tužilaštva BiH.\nOptuženi Ćenanović se tereti da je počinio krivično djelo porezne utaje ili prevare. Optužnica je proslijeđena na potvrđivanje Sudu BiH.\nAkcija "Escobar": U Velikoj Kladuši zaplijenjena velika količina droge\nAkcija "Kruna": SIPA vrši pretrese zaštitarskih agencija na 18 lokacija u BiH\nUhapšen direktor Američkog univerziteta u BiH Denis Prcić\nUhapšen hercegovački biznismen Miro Palac: U skladištu u Grudama pronađeno 70 aviobombi\nSud BiH ih šalje iza brave, a građani plaćaju odštetu bivšim pritvorenicima\nPodignuta optužnica: Preko naftne kompanije utajio više od 200.000 KM poreza\nSARA KOMPANI d.o.o. Ilidža\nRustempašina 38 71210 Ilidža


Junker: Nije namjera EU da oduzme pravo glasa Poljskoj; Duda: Ostavite nas na miru - Vijesti.me\nPREDSJEDNIK EK SE NADA DA ĆE SE DIJALOGOM DOĆI DO RJEŠENJA\nPredsjednik Evropske komisije Žan Klod Junker izjavio je danas poljskim medijima da nije namjera EU da oduzme pravo glasa Poljskoj zbog reformi, prije svega pravosuđa, koje sistemski ugrožavaju osnovne vrijednosti demokratije i Unije i da se nada da će se ipak u dijalogu sa Varšavom doći do rješenja kakva očekuju obe strane.\n"Procedura (po članu 7 osnovnog sporazuma EU) više nije u rukama Evropske komisije (EK). Zemlje članice će voditi dijalog sa poljskom vladom i vidjećemo šta će biti. Ne čini mi se da danas može da se kaže da će Poljskoj biti oduzeto pravo glasa. To nije naša namjera", kazao je danas Junker poljskoj privatnoj televiziji Polsat.\nŠef EK istakao je da ima dobre odnose sa poljskim premijerom Mateušom Moravjeckim i da se nada da će se u dijalogu doći do rješenja koje obje strane očekuju, upozorivši istovremeno da se u EU u mnogo čemu može tražiti kompromis ali da kada su u pitanju osnovne demokratske vrijednosti, računa se šta je zapisano u osnovnom sporazumu EU.\nProceduru projcene valjanosti pravne države kakvu je protiv Poljske, EK pokrenula u decembru prošle godine danas je Evropski parlament zatražio u slučaju Madjarske, zbog ugrožene nezavisnosti pravosuđa, slobode medija, univerziteta, nevladinih organizacija i položaja azilanata i imigranata, što je mađarski premijer Viktor Orban u raspravi u EP koja je prethodila u utorak kategorično odbio.\nPoljski predsjednik Andžej Duda sinoć je na mitingu vladajuće poljske stranke Pravo i Pravda u mjestu Ležajsk u kampanji pred lokalne izbore, povodom spora sa EU oko kršenja osnovnih vrijednosti i valjanosti pravne države nakon reforme pravosuđa poručio da je EU nekakvo imaginarno zajedništvo od koga Poljacima nema neke koristi i neka Brisel ostavi Poljake na miru.\n"Očigledno je da imamo pravo na svoja očekivanja od Evrope koja nas je ostavila Rusima 1945. ali prije svega imamo pravo da ovdje vladamo sami i odlučujemo kakva će biti Poljska...Želim da građani budu uvjereni da neko misli na njih a ne na neko imaginarno zajedništvo od čega za nas nema neke koristi. Zajedinštvo je potrebno ovdje, u Poljskoj, za nas, vlastito, skoncentrisano na našim pitanjima, jer su ona za nas najvažnija", rekao je na mitingu Duda.\nPoljski predsjednik poručio je da će se Poljska baviti evropskim pitanjima tek kada riješi svoja, a da EU mora da Poljsku ostavi na miru i pusti Poljake da popravljaju sami kako hoće svoju domovinu.\nGovor je danas osudila poljska opozicija i komentatori koji su podsjetili da je upravo Poljska najveći korisnik novca iz zajedničke evropske kase a potpredsjednik EK, Frans Timermans, zadužen za dijalog sa Poljskom u kaznenoj proceduri člana 7, upozorio je poljskog predsjednika da većina Poljaka vjeruje u evropske vrijednosti i želja im je ne samo da budu dio EU, već i njenog sistema vrijednosti.\n"Unija je zajednica vrijednosti. Ne mogu da zamislim EU bez Poljske. Apsolutno sam ubijeđen da ogromna većina Poljaka želi da bude dio ne samo političke konstrukcije kao što je EU, već takođe evropske zajednice vrijednosti", kazao je danas Timermans za poljski informativni portal Virtuelna Poljska.\nPotpredsjednik EK podsjetio je da je i Poljska potpisala Lisabonski sporazum o funkcionisanju EU, a da su za članstvo u EU glasali na referendumu sami Poljaci.\n"To znači velike obaveze i velika prava. Jedna od obaveza je poštovanje osnovih vrijednosti. A jedna od tih vreojdnosti je nezavisno pravosuđe", kazao je Timermans.


islamista - Sputnjik Srbija\nIslamista koji je planirao ubistvo Tereze Mej proglašen krivim\nEkstremista iz Birmingema, lojalan DAEŠ-u (takozvanoj Islamskoj državi), proglašen je danas pred londonskim sudom krivim, zbog kovanja zavere za ubistvo premijerke Velike Britanije Tereze Mej, prenosi AP.\nRoterdam: Uhapšen islamista, u stanu imao spreman „kalašnjikov“\nPolicija je danas u holandskom gradu Roterdamu uhapsila 30-godišnju osobu u čijem je stanu pronađena automatska puška „kalašnjikov“ sa dva puna okvira, koji se sumnjiči da je planirao teroristički napad, objavilo je Državno tužilaštvo Holandije, a prenosi Rojters.\n„Pao“ čovek za vezu islamista koji su ciljali Diznilend\nMarokanska policija uhapsila je Marokanca koji je „opasan element“ i navodno je bio veza između pripadnika DAEŠ-a i članova francuske ćelije te organizacije, koji su prošlog meseca uhapšeni zbog pripreme napada na Diznilend, prenose danas agencije, pozivajući se marokanske medije.\nBelgija: Napad mačetom — terorizam\nBelgijski premijer Šarl Mišel izjavio je da „preliminarne indicije“ ukazuju da je napad mačetom na dve policajke koji se dogodio u subotu u gradu Šarlroa bio čin terorizma, ali da policija još uvek prikuplja informacije.\nBivša žena najtraženijeg teroriste želi da se skrasi u Evropi (foto)\nSaga el Dulajmi, dvadesetosmogodišnja bivša supruga najtraženijeg čoveka na svetu — šefa islamističke grupe DAEŠ, izjavila je da se udala za „normalnu osobu, predavača na univerzitetu“ i ne zna kako je završio kao glava terorističke grupe. Pročitajte izvode iz njenog intervjua za švedsku televiziju.


Ponosu Palilule i SNS-a Aleksandru Jovičiću produžen pritvor za još 30 dana | Luftika\nVisokom funkcioneru Srpske napredne stranke i predsedniku opštine Palilula Aleksandru Jovičiću produžen je pritvor do 30 dana odlukom sudije za prethodni postupak Posebnog odeljenja za suzbijanje korupcije Višeg suda u Beogradu.\nOvakva odluka doneta je zbog mogućnosti da će osumnjičeni ometati postupak istrage uticanjem na svedoke, kao i zbog postojanja osobitih okolnosti koje ukazuju da će u kratkom vremenskom periodu ponoviti krivično delo.\nJovičiću, kome se na teret stavlja krivično delo trgovina uticajem, ima pravo žalbe u roku od tri dana od prijema rešenja.\nOn se sumnjiči da je uticao na odgovorno lice za inspekcijske poslove u Opštini Palilula da dalje utiče na građevinske inspektore da zloupotrebom položaja omoguće izgradnju objekata bez građevinske dozvole, kao i da je od investitora za navedene objekte potivpravno prisvojio 28,8 miliona dinara.\nSem Jovičića, uhapšeno je još nekoliko osoba. Zbog sumnje da su učinili krivično delo zloupotreba službenog položaja uhapšeni su građevinski inspektori M. M. (1958), Z. R. (1953), Đ. R. (1959), Z. P. (1959), G. P. (1969) i D. L. (1964) dok se, pored navedenog, osumnjičeni G. P. i D. L. terete i za krivično delo falsifikovanje službene isprave, prenosi Nova.rs.\noznakealeksandar jovicic sns opština palilula produžen pritvor aleksandru jovičiću srpska napredna stranka


SRAMNA ODLUKA KRIZNOG ŠTABA O DECI: Prosveta izlazi na ulicu, KREĆU PROTESTI PROTIV KONA I VLADE – Otvoreno\nNaslovnaVestiSRAMNA ODLUKA KRIZNOG ŠTABA O DECI: Prosveta izlazi na ulicu, KREĆU PROTESTI...\nSRAMNA ODLUKA KRIZNOG ŠTABA O DECI: Prosveta izlazi na ulicu, KREĆU PROTESTI PROTIV KONA I VLADE\nJedan od predloga koji će se naći pred Kriznim štabom je da zimski raspust počne ranije nego što je planirano, već od 15. decembra, rekao je za Nova.rs epidemiolog i član Kriznog štaba Branislav Tiodorović.\n„Time bismo obuhvatili praznični period za sve one koji praznike slave po katoličkom kalendaru“, kaže Tiodorović.\nPrema zvaničnom kalendru zimski raspust trebalo je da počne 31. decembra. Za đake u Vojvodini predviđeno je da raspust počne 24. decembra. Prema Tiodorovićevim rečima sednica Kriznog štaba trebalo bi da se održi naredne nedelje, ali još nije zvanično zakazana.\nPodsećamo, poslednjih dana u Srbiji došlo je do izvesnog pada broja zaraženih koronavirusoim, kako se četvrti talas bliži svom smiraju. I bolnički kapaciteti su relaksirani, ali nivo imunizacije stanovništva daleko je od idealnog, premda struka navodi da je uvođenje kovid propusnica donekle povećalo interesovanje za primanje prve doze vakcine.


Košarkašice Srbije savladale su selekciju Crne Gore sa 87:75 u trećoj utakmici u grupi B Evropskog prvenstva koje se održava u Španiji i Francuskoj. Osvajanjem prvog mesta u grupi naša selekcija je obezbedila direktan plasman u četvrtfinale Evrobasketa.\nTreća pobeda Srbije u grupi\nKošarkašice Srbije samouvereno sačuvale prednost do kraja meča i osvojile i treću pobedu za prvo mesto u grupi.\n9` Srbija na korak do pobede\nKošarkašice Srbije u samu završnicu meča ulaze sa skoro dvocifrenom prednošću i na korak su do osvajanja prvog mesta u grupi.\n2` Odličan početak Srbije u završnoj četvrtini\nKošarkašice posle dve odlične odbrane realizuju dva napada za još četiri poena prednosti i dvocifrenu razliku, pa se Crna gora odlučuje za novi tajm aut.\nSrbija osvaja i treću četvrtinu\nOdličnom timskom igrom košarkašice Srbije uspevaju da osvoje i treću četvrtinu meča sa 21:19 i održe razliku koju su napravile u prvom poluvremenu.\n9` Tajm aut za Crnu goru\nKošarkašice Srbije uspevaju da održe dobar ritam i prednost pa se crnogorski tim odlučuje za novi tajm aut pri rezultatu 62:56.\n6` Srbija uvećava prednost\nNovom serijom uspešnih odbrana i sa par dobrih napada, uz trojku Jelene bruks Srbija dolazi do prednosti 57:50.\n3` Dobar start Crnogorki u drugom poluvremenu\nVeć na startu drugog poluvremena Crnogorke uspevaju da vežu dva uspešna napada uz tri odbrane za smanjenje prednosti Srpkinja na 45:43.\nSrpkinje vode posle prvog poluvremena\nKošarkašice Srbije uspevaju da načine preokret u drugoj četvrtini i da dođu čak do dvocifrene prednosti, da bi prvo poluvreme završile sa 45:37.\n9` Srbija uvećava prednost\nNastavlja se odlična igra košarkaša Srbije koje u finišu prvog poluvremena uvećavaju prednost do dvocifrene razlike 45:33.\n5` Vođstvi Srbije, taj aut za Crnu goru\nKošarkašice Srbije odličnom serijom napada i dobrom igrom odbrane dolaze do prve prednosti u meču sa 33:26, i tim Crne gore tajm autom pokušava da prekine tu seriju.\n3` Srpkinje dolaze do izjednačenja\nZahvaljujući prvenstveno odličnoj igri u odbrani koja je zaustavila čak četiri napada crnogorki, selekcija Srbije uspeva da dođe do prvog izjednačenja u meču.\nPočela je druga četvrtina meča\nDobar početak selekcije Srbije koja u prvom napadu smanjuje prednost Crnogorki na samo dva poena i uspevaju da zaustave čak tri napada suparnica.\nCrnogorke dobijaju prvu četvrtinu\nKošarkašice Crne gore uspevaju da održe razliku koju su napravile na startu meča i osvajaju prvu četvrtinu sa 24:19 uprkos pojačanom tempu igre košarkašica Srbije.\n8` Tajm aut za tim Crne gore\nKošarkašice Crne gore uspevaju da održe prednost isko igračice Srbije smanjuju razliku, pa je njihova klupa zatražila tajm aut.\n7` Srbija pojačava tempo\nCrnogorke nastavljaju u istom ritmu, ali i košarkašice Srbije pojačavaju tempo i uspevaju da smanje prednost suparnica na 16:12.\n3` Tajm aut – Crnogorke u uspešnoj seriji\nPosle prvog neuspelog napada Srbija je povela prvim poenima u meču, ali Crnogorke potom prave seriju i preuzimaju ubedljivu prednost od 9:2.\n1′ Počela utakmica Srbije i Crne Gore\nIzabranice Marine Maljković u hali „La Fonteta“ u Valensiji boriće se za treći trijumf i prvo mesto u grupi B, koje direktno vodi u četvrtfinale Evrobasketa.\nKošarka, Reprezentativna košarka, VestiŽenska košarkaška reprezentacija Srbije


Košarac: „Otvoreni Balkan“ šansa za privredni napredak - Argumenti\nNaslovna BiH Košarac: „Otvoreni Balkan“ šansa za privredni napredak\nKošarac: „Otvoreni Balkan“ šansa za privredni napredak\nMinistar spoljne trgovine i ekonomskih odnosa u Savjetu ministara Staša Košarac izjavio je da jačanje saradnje i unapređenje ekonomskih veza na zapadnom Balkanu treba da bude prioritet politika na svim nivoima vlasti u BiH.\nKošarac je pozdravio aktivnosti koje Srbija, Sjeverna Makedonija i Albanija sprovode u okviru regionalne inicijative „Otvoreni Balkan“, a koje će doprinijeti ekonomskom razvoju, povećanju broja investicija i radnih mjesta, saopšteno je iz Ministarstva spoljne trgovine i ekonomskih odnosa u Savjetu ministara.\nPrema njegovim riječima, inicijativa „Otvoreni Balkan“ predstavlja ozbiljnu šansu za privredni napredak Republike Srpske i Federacije BiH, budući da će regionalna ekonomska zona omogućiti olakšanu trgovinu robom i uslugama, kao i slobodno kretanje ljudi i kapitala u zemljama regiona.\nNe postoji nijedan opravdan razlog da se institucije na nivou BiH protive uključivanju u ekonomski perspektivne regionalne tokove. Zbog toga ponovo pozivam političke predstavnike iz FBiH da podrže i slijede politiku srpskog člana Predsjedništva BiH Milorada Dodika i opredjeljenje institucija Republike Srpske da zajedno sa Srbijom i drugim zemljama regije budemo dio „Otvorenog Balkana“ – poručio je Košarac.\nOn je podržao politike i napore institucija Republike Srpske na unapređenju poslovnog ambijenta u Republici Srpskoj, te ocijenio da bi pridruživanje „Otvorenom Balkanu“ značilo dodatni zamajac ukupnom ekonomskom razvoju.\nKošarac je istakao da će to omogućiti slobodan protok ljudi, robe, usluga i kapitala, bolju regionalnu povezanost, ubrzane administrativne procedure, smanjenje troškova, međusobno priznavanje sertifikata, te jedinstvene radne dozvole.\n– Regionalno povezivanje znači bolju ekonomsku perspektivu za privrednike iz Republike Srpske i FBiH, posebno ako imamo u vidu činjenicu da su zemlje Cefte jedan od naših najvažnijih spoljnotrgovinskih partnera, te da u prvih šest mjeseci 2021. bilježimo povećanje izvoza na tržišta ovih zemalja za 29,6 odsto u odnosi na isti period prošle godine – istakao je Košarac.\nOn je ocijenio da je potpuno neprihvatljivo da politički predstavnici iz FBiH usporavaju i koče napredak i razvoj privrednog sektora u Republici Srpskoj i FBiH.\n– Institucije moraju biti servis privredi i nedopustivo je da se ekonomska perspektiva blokira i sabotira iz politikantskih razloga. Domaći privrednici ne smiju biti žrtve takvih politika – poručio je Košarac.\nOn je pozdravio aktivnosti i spremnost Dodika i predstavnika institucija Republike Srpske da tokom susreta sa zvaničnicima Srbije razgovaraju o mogućnosti priključivanja Republike Srpske inicijativi „Otvoreni Balkan“.\n– Cijeneći značaj takvih nastojanja za domaći privredni sektor, u narednom periodu ću održati sastanke sa resornim ministrima iz Srbije, te Sjeverne Makedonije i Albanije kako bismo imali više informacija i razmotrili konkretne detalje u vezi sa „Otvorenim Balkanom“ – najavio je Košarac.\nOn je dodao da je ova inicijativa komplementarna sa postojećim regionalnim inicijativama i doprinosi jačanju privrednog rasta, prevladavanju ekonomske krize izvazvane pandemijom virusa korona, te modernizaciji privrede u skladu sa standardima EU.


Zakon o bezbednosti saobraćaja na putevima - Član 22\n(1) Predmet, odnosno materija koja može da ugrozi, odnosno ometa bezbednost saobraćaja, ne sme se nalaziti na putu.\n(2) Učesnik u saobraćaju je dužan da, bez odlaganja, sa puta ukloni predmet, odnosno materiju koja se na kolovozu našla njegovim činjenjem, kao i predmet, odnosno materiju koja potiče sa vozila kojim upravlja.\n(3) Ukoliko je u mogućnosti i ako time ne ometa bezbednost saobraćaja, učesnik u saobraćaju je dužan, u cilju bezbednosti saobraćaja, da ukloni predmete i prepreke koji ugrožavaju bezbednost saobraćaja sa kolovoza, a ako nije u mogućnosti, dužan je da o tome, bez odlaganja, obavesti policiju ili preduzeće koje se stara o održavanju puta.\n(4) Učesnik u saobraćaju je dužan da, bez odlaganja, obavesti policiju o svakom događaju, odnosno pojavi, koja može ugroziti ili ugrožava bezbednost saobraćaja.\n(5) Vlasnik, odnosno korisnik vozila, ne sme dozvoliti da se odbačeno vozilo nalazi na putu, odnosno mestu na kome je dozvoljeno zaustavljanje ili parkiranje vozila.


TREĆI PUT U LOKDAUNU\n18.12.2020. 19:22h 18.12.2020. 19:42h\nBEČ - Austrijski kancelar Sebastijan Kurc saopštio je da će od 26. decembra u toj zemlji uslediti novo, treće zaključavanje, kao i da će oni, koji se budu odazvali pozivu za masovno testiranje 16. i 17. januara, moći da vode "normalan" život od 18.januara, a oni koji to ne budu učinili ostaće "zaključani" još nedelju dana.\n"Na osnovu tih rezultata omogućeno nam je da obavimo božićnu trgovinu, koja je važna za našu privredu, ali i da proslavimo Božić na dostojanstven način", rekao je Kurc.\n"Pošto nismo ostrvo, već sada moramo da se pripremimo da ne dođe do eksponencijalnog rasta, zbog čega smo izradili strategiju sa ekspertima i pokrajinama", kazao je Kurc.\n"Želimo i masovnim testiranjem da držimo situaciju pod kontrolom do delovanja vakcine, a računamo sa povratkom normalnosti do leta", rekao je Kurc.\nPreneo je da se od 26. decembra ponovo zatvaraju sve prodavnice, izuzev prodavnica namirnica i dnevih potrepština, a obustavlja se i rad uslužnih delatnosti, kao što su frizeri, kozmetičari i drugi. Škole će, posle normalnog raspusta, koji se završava 7. januara, do 15. januara preći na nastavu na daljinu.\nPozvao je građane da na minimum smanje svoje kontakte od 26. decembra. Kurc je ukazao da će se vikend pre 18. januara sprovesti novi krug masovnog testiranja, a ovaj put to će biti i mogućnost građanima da se "oslobode" zaključavanja.\nTako će oni koji su spremni da se testiraju od 18. januara moći da idu u prodavnice, u pozorišta, da koriste hotele, a oni koji to ne budu bili moraće ostati "zaključani" još nedelju dana, do 24. januara, podvukao je Kurc. On je najavio redovno sprovođenje testiranja građana, što će omogućiti otvaranje gastronomije, hoteljerstva, turizma i kulture.\n"Odmor u Austriji, ali i poseta pozorištu biće moguć samo uz test koji se prethodno uradi", poručio je Kurc.\n3rd lockdown after Christmas possible .. https://t.co/3nBqxXlbaS\n— OhVienna #Rejoiner (@dornerk) December 18, 2020\n"Uveren sam da će biti mnogo kritike u vezi svake izrečene mere. Priznajem da bi bilo najlepše da nemamo oganičenja, testova, a da pored toga nemamo bolesnih i mrtvih, ali toga nema u vreme pandemije", naglasio je on.\nAustrijski vicekancelar Verner Kogler rekao je da će zimski sport u Austriji od 18. januara biti moguć sa negativnim testovima na korona virus. Takođe i kulturne i sportske manifestacije biće omogućene, zahvaljujući testiranju, dodajući da će broj prisutnih u zatvorenom biti ogranicen na 500, a na otvorenom do 750.\nAustrijakoronakorona viruslokdaunpolicijski časSebastijan Kurc


Tako su donacije lijekova u proteklim danima uručene SOS Kinderdorfu Sarajevo, JU Domu za djecu bez roditeljskog staranja Bjelave, JU Domu „Rada Vranješević“ Banja Luka, Zavodu za zbrinjavanje mentalno invalidne djece i omladine Pazarić, humanitarnom društvu Merhamet te Osnovnoj školi „Srednje“. Ujedno, ovoj osnovnoj školi donirano je i 12 tablet uređaja, kako bi se osiguralo da sva djeca koja pohađaju ovu školu imaju mogućnost praćenja online nastave.\n„Pokrenuli smo akciju doniranja naših proizvoda prema ustanovama koje se brinu o najugroženijoj djeci, te humanitarnim organizacijama koje također vrše dostavu ovih proizvoda onima koji su u najvećoj potrebi. Naši vrijedni radnici, u zaista otežanim uslovima, rade bez prekida i za sada je osigurano sigurno snabdijevanje tržišta Bosne i Hercegovine svim našim proizvodima, naročito onim koji se mogu tretirati kao esencijalni u trenutnoj krizi. Trudimo se pružiti pomoć svima, u skladu sa našim mogućnostima i to ćemo nastaviti da radimo“, ističe Uzunović.


Tramp i princ Mohamed razgovarali o Iranu i Jemenu\nPredsednik SAD Donald Tramp razgovarao je sa saudijskim prestolonasljednikom Mohamedom bin Salmanom o tenzijama sa Iranom i vojnoj kampanji u Jemenu koju je kritikovao Kongres SAD, a koju predvodi vojska Saudijske Arabije.\nRazgovor princa Mohameda i Trampa deo je prve posete saudijskog princa od kada je u junu izabran za naslednika svog oca kralja Salmana.\nTramp i princ Mohamed su tokom sastanka u Beloj kući u Vašingtonu naglasili snagu veza između SAD i Saudijske Arabije, koje su se pogoršale za vreme bivšeg predsednika SAD Baraka Obame, najviše zbog Obamine težnje za postizanjem sporazuma sa Iranom 2015. godine.\n"Postali smo veoma dobri prijatelji za vrlo kratko vreme", rekao je Tramp.\nOn je novinarima rekao da su odnosi Vašingtona i Rijada sada bolji nego ikada i smatra da će biti još bolji.\nTramp je naglasio i važnost ogromnih investicija u SAD koje su donele poslove američkim radnicima.\nPrinc Mohamed je u retkom obraćanju javnosti na engleskom jeziku pohvalio savezništvo SAD i Saudijske Arabije.\nSaudijski prestolonaslednik će se tokom posete Vašintonu sastati sa višim savetnikom i zetom američkog predsjednika DŽaredom Kušnerom, kao i sa DŽejsonom Grinblatom, koji zajedno sa Kušnerom u okviru Trampove administracije nagdleda mirovne napore na Bliskom istoku.\nPrinc Mohamed će se sastati i sa članovima američkog Kongresa, među kojima su i oni koji su kritikovali vojnu kampanju u Jemenu, najviše zbog humanitarne situacije i civilnih žrtava.\nHolandska kraljica kritikovana zbog susreta sa Bin Salmanom\nGuteres spreman da razgovara sa Mohamedom bin Salamanom\nAmeričke diplomate bili blizu mesta gde se desila NUKLEARNA NESREĆA na severu Rusije, ubrzo ih je privela policija\nRusija je u ponedeljak uklonila tri američka diplomata iz voza u blizini mesta gde se desila misteriozna nesreća u vojnoj bazi, jer nisu imali posebne dozvole da budu u tom području, izvestio je Interfaks u sredu.\nSVI HRLE U EVROPU Više od petine Hrvata živi u inostranstvu, a evo iz kojih zemalja se stanovništvo seli\nNakon Malte, najveću stopu emigracije u Europskoj uniji ima Hrvatska, 21,9 odsto stanovništva, što znači da više od petine stanovništva živi u inostranstvu. Slede Portugalija i Litvanija koje je takođe napustilo više od 20 odsto populacije. Tako pokazuje najnovije istraživanje Svetske banke "Migracije i odliv mozgova u Europi i središnjoj Aziji", koje analizira najnovije migracijske trendove i zemljama nudi preporuke kako da se sa njima nose.\nInicijalni turski udar na sever Sirije prošao je po ukusu Redžepa Erdogana. Pogranični gradovi su preuzeti, a Kurdi istisnuti dublje u sirijsku teritoriju.\nZašto je sudija Ivan Marković pustio na slobodu pet mlađih punoletnika osumnjičenih za višestruko grupno silovanje maloletnice od avgusta prošle do jula ove godine? Zašto im nije odredio istražni zatvor, nego ih je uz mere opreza, zabranu komuniciranja i približavanja žrtvi, pustio da se vrate u svoje mesto u okolini Zadra, gde inače svi žive, baš kao i njihova žrtva. Podsetimo, za pet teških kaznenih dela protiv seksualne slobode 16-godišnjakinje ukupno je prijavljeno sedam mladića u dobi od 16 do 20 godina. Dvoje maloletnika među njima nije bilo privedeno, niti je još uvek sudski ispitano, piše Zadarski.\nNovoimenovana predsednica Evropske komsije Ursula fon der Lajen kaže da nema signala da će na sastanku lidera EU u Briselu biti postignuta odluka u procesu proširenja EU.


Aroma lampa za aromaterapiju\nKorpa:1 - 1,125.00 рсд\n×\t Aroma lampa 15_01\t1 × 1,350.00 рсд\nSvega: 1,350.00 рсд (sa PDV-om)\nAroma lampa 20_1\nPregled korpe „Aroma lampa 15_01“ je dodat u vašu korpu.\nUnikatni umetnički rad\nKategorija: Aroma lampe\nNaše aroma lampe će vam, pored osvetljenja, dati i savršen miris po vašem izboru, a uz sve to će se uklopiti u dekor vašeg doma i dati mu unikatan pečat.\nU kojoj god prostoriji da odlučite da je koristite, bilo kraj omiljene fotelje u dnevnoj sobi, kancelariji ili u sobi u kojoj spavate, uticaće na vaše bolje raspoloženje, ali i zdravlje celokupnog organizma. Dovoljno je da par kapi vašeg omiljenog etarskog ulja ukapate u malo vode i čarolija može da počne!\nSve naše lampe izrađene su u potpunosti od keramike, a kreirala ih je primenjena umetnica.\nOdaberite dezen koje se najviše uklapa u vaš omiljeni kutak za meditaciju i uživajte u dnevnoj dozi aromaterapije.\nVisina: 10 – 12 cm\nŠirina: 6,5 – 8,5 cm\nAroma lampa 06\nAroma lampa 08


Srbija je zahvalna Evropskoj uniji na pomoći koja je stigla nakon izbijanja pandemije korona virusa, ali smo očekivali da ta pomoć bude veća i da brže stigne, poručio je ministar spoljnih poslova Srbije Ivica Dačić.\n"EU je poslala onoliko pomoći Srbiji koliko je mogla i onda kada je bila u stanju da tu pomoć uputi, i na tome smo zahvalni. Da li smo očekivali više, a naročito da li smo očekivali brže, iskreno - jesmo", rekao je Dačić za Večernje novosti, a perenosi Beta.\nOn je naglasio da Srbija kao zemlja kandidat za članstvo ima mnoge obaveze prema EU koje ispunjava i to joj daje puno pravo da očekuje da je EU tretira kao svog člana u teškim trenucima.\n"Naša politika prema EU se ne menja, članstvo je i dalje prioritet, jer je to u najboljem interesu Srbije. Ali period posle ove krize biće i period preispitivanja kako funkcioniše Unija i Srbija će u tome učestvovati kao strana zainteresovana za budućnost i bolje funkcionisanje EU", rekao je srpski ministar spoljnih poslova.\nDačić je naveo da i EU i sama ima mnogo problema da održi poverenje u vrednosti na kojima je napravljena među svojim članicama.\n"Ovo nije prva kriza u kojoj je EU prešla preko svojih temeljnih načela. Setite se samo migrantske krize iz 2015. godine, kada su jedna po jedna članica zatvarale svoje granice, rušeći sporazume o slobodi kretanja i prihvatanju azilanata. Srbija je i tada bila mnogo veći Evropljanin od mnogih u EU, a i sada je", rekao je Dačić.\nDodao je i da se snaga vrednosti na kojima je EU zasnovana najbolje testira u kriznim situacijama.


Euleks: Uhapšeni pod sumnjom za ratne zločine\nČetiri osobe srpske nacionalnosti uhapšene su jutros u opštini Novo Brdo zbog sumnje da su učestvovale u ratnim zločinama na Kosovu u aprilu 1999. godine, saopštio je Euleks. U saopštenju dostavljenom KIM radiju kaže se da su po nalogu Euleksovog tužioca uhapšeni Slobodan i Srećko Martinović, Svetlana Stojanović i Srđan Filić i dodaje da su ispitivanja u toku. Optužbe se odnose na navodni neljudski tretman, prekomernu patnju ili narušavanje telesnog integriteta ili zdravlja, primenu mera zastrašivanja i terora, nezakonito hapšenje i zadržavanje, navodi se u sapstenju. Po nalogu tužioca, na licu mesta je uhapšena i peta osoba zbog ometanja sprovođenja službenih dužnosti. U ovoj akciju učestvovali su predstavnici Kosovske Policijske Službe (KPS) i KFOR-a, dodaje se u Euleksovom saopstenju.


HP C9733A crveni (magenta) kompatibilni toner - Toneri i kertridži ...\nPočetna strana Toneri Toneri HP HP C9733A crveni (magenta) kompatibilni toner\nHP Color Laser Jet 5500/ 5550\nNaziv proizvoda: HP C9733A crveni (magenta) kompatibilni toner\nBoja: crvena / mgenta\n7.890 RSD Bez PDV-a 6.575 RSD\nKompatibilni laser toner HP C9733A crveni (magenta) dostupan u ponudi web prodavnice tonerdiskont.rs\nTražite kompatibilni toner za HP C9733A crveni (magenta)? Ne želite previše novca da potrošite za kupovinu originalne toner kasete?\nImamo rešenje za Vas! Kupite kompatibilni toner za HP štampač, koji ima kapacitet od 12.000 štampanih strana uz 5% popujenosti.\nHP C9733A crveni (magenta) kompatibilni (ForUse) toner većeg kapaciteta, koji NIJE original (OEM- Original Equipment Manufacturer), nego je NOV kompatibilni od drugog proizvođača. Zemlja porekla: Kina, Proizvođač: Top color,


Zagađen zrak povećava rizik za obolijevanje od respiratornih i kardiovaskularnih bolesti – BH Novosti\nPovišene vrijednosti zračnih polutanata otežavaju disanje i ne dozvoljavaju dovoljnu zasićenost kiseonika u krvi i plućima, posebno kod hroničnih bolesnika, starijih osoba i manje djece.\nDugoročan boravak u sredinama sa visokim nivoom aerozagađenja velik je faktor rizika za obolijevanje od hroničnih respiratornih i kardiovaskularnih bolesti, kao i pogoršanje već postojećih oboljenja, potvrdili su za Fenu iz Zavoda za javno zdravstvo Federacije BiH.\nIz te institucije podsjećaju da nepovoljan utjecaj aerozagađenja na zdravlje ljudi potvrđuje i činjenica da se u zimskom periodu zbog veće koncentracije štetnih čestica i gasova u vazduhu ljekarima obraća povećan broj pacijenata sa smetnjama vezanim za respiratorni i kardiovaskularni sistem. Naročito je povećan broj akutnih infekcija gornjih i donjih dijelova respiratornog sistema (najčešće “grebanje u grlu”, curenje iz nosa, kašalj).\nIstraživanja su pokazala da u gradskim sredinama u kojima građani udišu veće količine štetnih gasova i čestica, više i obolijevaju od hroničnih opstruktivnih plućnih bolesti (bronhitis, astma, emfizem). Međutim, aerozagađenje nije jedini uzročni faktor u obolijevanju i smrtnosti od respiratornih, kardiovaskularnih i drugih oboljenja. Navedena oboljenja mogu uzrokovati i nezdravi stilovi života (npr. pušenje, nepravilna ishrana, nedovoljna fizička aktivnost), nasljedni faktori itd, naglašavaju iz Zavoda.\nPodvlače da rješavanje pitanja aerozagađenja iziskuje multisektoralni pristup, uz učešće svih relevantnih sektora i institucija (okoliš, urbanizam, saobraćaj, zdravstvo, obrazovanje).\nU cilju preveniranja akutnih i hroničnih bolesti koje nastaju kao posljedica aerozagađenja stanovništvu Zavod za javno zdravstvo Federacije BiH preporučuje nekoliko zaštitnih mjera.\nPri boravku na otvorenom koristiti zaštitne maske za aerozagađenje (najbolju zaštitu pružaju standardizovane zaštitne maske), koje se mogu nabaviti u bolje opremljenim apotekama i prodavnicama medicinske opreme, naglašavaju iz Zavoda.\nPreporučuju i smanjenje korištenja privatnih automobila te korištenje sredstva javnog gradskog prevoza koji ne zagađuju okoliš.\nIz Zavoda ističu da postoji mnoštvo aerozagađivača i bezbroj njihovih kombinacija, ali se ipak izdvajaju neki za koje se zna da nanose najveću štetu ljudskom zdravlju i životnoj sredini.\nZa najopasnije se smatraju ugljikovodonici, prizemni ozon, ugljen monoksid, azotni dioksid, sumpor dioksid i lebdeće čestice (dim, čađ, prašina). Koncentracija ugljen monoksida, ugljen dioksida, azotnog i sumpornog dioksida i lebdećih čestica (PM), naročito je povećana tokom zime. Lebdeće čestice prečnika 10 mikrometara, a posebno one prečnika 2,5 mikrometra predstavljaju posebnu opasnost po zdravlje stanovništva, jer mogu doprijeti duboko u pluća.\nPrevious article Decembar u kinu Meeting Point: Filmski hitovi, dodatni termini i specijalne projekcije\nNext article Božićni kolačići u obliku jelke koji će upotpuniti pretprazničnu atmosferu


Šreder: Vučić je sidro stabilnosti - 24.06.2017, Sputnik Srbija\nŠreder: Vučić je sidro stabilnosti\nPredsednik Srbije Aleksandar Vučić i Srbija su sidro stabilnosti u veoma teškom regionu, ocenio je specijalni izaslanik Vlade Nemačke Gerhard Šreder. 24.06.2017, Sputnik Srbija\npolitika, vesti, srbija, nemačka, aleksandar vučić, gerhard šreder, evropska unija (eu)\n10:10 24.06.2017 (Osveženo: 10:25 24.06.2017)\n© Tanjug / Sava RadovanovićAleksandar Vučić i Gerhard Šreder.\nPredsednik Srbije Aleksandar Vučić i Srbija su sidro stabilnosti u veoma teškom regionu, ocenio je specijalni izaslanik Vlade Nemačke Gerhard Šreder.\nOn je, nakon sastanka sa predsednikom Srbije, čijem je prijemu povodom inauguracije prisustvovao u ime zvaničnog Berlina, kazao da je veoma značajno jačanje veza među liderima u regionu, a s obzirom na sve što je do sada urađeno, ovaj region pokazuje da ide napred.\n23 Jun 2017, 21:53\nPreneo je da je sa predsednikom Srbije razgovarao o nizu tema, kako iz oblasti međunarodne politike, tako i stanja u regionu.\n„Moj utisak je da su predsednik Srbije i Srbija sidro stabilnosti, i to u jednom teškom regionu. Mislim da se region kreće ka dobrom smeru, da napreduje“, naglasio je Šreder.\nNa pitanje o vezama Srbije sa Rusijom, bivši nemački kancelar je podvukao da ne vidi zašto bi Srbija menjala svoj proevropski kurs.\n„Predsednik Srbije je odlučan da napreduje u približavanju EU, sve do članstva. Kao što je sinoć u svom govoru rekao želi sve tešnje odnose sa EU, a na drugoj strani ne vidim šta može smetati da Srbija ima dobre odnose sa Rusijom. I treba da ih ima, to je potpuno razumljivo“, poručio je Šreder.\nOn je ocenio da je Srbija sa predsednikom Vučićem na odličnom putu i da ima dobre odnose sa Nemačkom, što je, takođe, značajno.\nUkazao je da su odnosi Nemačke prema Srbiji nadstranački, odnosno da su za njih zainteresovane sve partije, dodajući da je dokaz toga što je on imenovan za izaslanika Vlade Nemačke, koju čine demohrišćanska CDU/CSU i Socijaldemokratska partija (SDP), čiji je on nekada bio lider.


Aco Đukanović traži još 10 miliona eura od države - Vijesti.me\nFoto: Arhiva Vijesti Autori: Maja Boričić, Vijesti online\nBiznismen Aco Đukanović traži da mu država, na osnovu izgubljene dobiti, isplati preko 10 miliona eura, jer mu nije na vrijeme predata zemlja koju je kupio u podgoričkom naselju Momišići, na kojoj se nalazilo sjedište podgoričke policije.\nTo je u Osnovnom sudu saopštio punomoćnik premijerovog brata, Vido Đakonović, pozivajući se na nalaze vještaka građevinske i finansijske struke.\nU završnom izlaganju, on je tražio da država isplati skoro 700.000 eura sa kamatom od dana podnošenja tužbe u julu 2012. na ime razlike u cijeni spornog zemljišta na dan zaključenja i dan raskida ugovora i gotovo 8,5 miliona eura sa kamatom od januara 2013, odnosno dana izrade nalaza vještaka, a na ime naknade štete osnovane dobiti da je tužilac bio u mogućnosti da izgradi objekat koji je planirao na tom zemljištu.\nĐakonović je takođe tražio i da se tužiocu isplati i skoro milion i po eura izmakle koristi od 2010. do dana raskida ugovora, maja 2012, sa kamatom od dana utuženja.\n"Nesporno je dokazano da je do raskida ugovora došlo isključivom krivicom tuženog, da je tužilac bio spriječen da realizuje planiranu investiciju koja se odnosila na izgradnju objekta u skladu sa pozitivnim zakonskim propisima, a osim što je bila planirana, tužilac je čak bio i obavezan shodno odredbama javnog poziva, DUP-a i Ugovora, budući da je decidno bilo predviđeno da se pravo na zemljištu prenosi u cilju privođenja namjeni", kazao je Đakonović.\nZamjenica imovinsko-pravnih interesa države Radomirka Raičević, došla je na suđenje tek kada je Đakonović već davao završnu riječ, navodeći da je pogrešno upisala termin suđenja.\nOna je potom zamolila sud da se ročište odloži, kako bi pripremila završno izlaganje, tvrdeći da nije bila u mogućnosti da pribavi sve činjenice koje su joj bile neophodne za postupanje.\nSudija je prihvatila predlog i odložila davanje završnih riječi za 7. februar.\nZemljište koje je kupio Aco Đukanović\nĐukanović je tužio državu nakon što je Vlada odbila da mu isplati obeštećenje zbog neispunjenih obaveza iz ugovora o kupoprodaji zemljišta u podgoričkom naselju Momišići.\nOn je kupio zemljište od preko 7.000 kvadrata na kojem se nalazi takozvana policijska “limenka”. Ugovorom koji je potpisan sa Upravom policije, službenici te institucije i MUP-a obavezali su se da se iz tog objekta isele do kraja 2010. godine.\nDogovor je, međutim, ispoštovala jedino policija, preselivši se u novu zgradu, dok se u “limenci” i dalje nalaze šalteri MUP-a, gdje se izdaju lična dokumenta.\nSud je već usvojio dio tužbenog zahtjeva Đukanovića, po kojem država treba da mu vrati preko tri i po miliona eura, čime će mu sa kamatom vratiti novac koji dao za kupovinu tog zemljišta.\nSNP: Neodgovornost na štetu države\nPoslanik SNP-a Velizar Kaluđerović saopštio je da je prodaja zemljišta na lokaciji zgrade, tzv. "Limenke" MUP-a, jedan je od primjera ogromne neodgovornosti Vlade CG, MUP-a i Uprave policije, njihovog nezakonitog i nedomaćinskog postupanja na štetu Države, a u korist brata premijera Đukanovića i premijeru bliskih lica.\n"Podsjećamo, preduzeće "Čelebić" je još 2007. godine dobilo posao, koji mu je neposrednom pogodbom dala Uprava policije da izgradi poslovnu zgradu u Podgorici za potrebe Uprave policije po cijeni od 13 miliona eura. Njihov ugovor je predviđao da Vlada dio cijene, u iznosu od 3 miliona, plati preduzeću "Čelebić" prenosom vlasništva na predmetnom zemljištu sa Države na to preduzeće" navodi se u saopštenju.\nIz SNP-a navode da nakon što je ova nezakonita transakcija poništena intervencijom državnog Tužilaštva, ubrzo je potom vlasnik navedenog zemljišta postao brat premijera Đukanovića, za cijenu od 3.3 miliona eura.\n"Istovremeno, konačna cijena za izgradnju poslovne zgrade Uprave policije u Podgorici, koju je Vlada platila preduzeću "Čelebić", a koja je ugovorena neposrednom pogodbom, povećava se sa 13 na 15.5 miliona eura, odnosno približno cijeni prodatog zemljišta" stoji u saoštenju.\nTransakcije nisu zadovoljile halapljivost pojedinaca\nKaluđerović je u saopštenju naveo "da je očigledno da navedene nezakonite transakcije na štetu države nijesu zadovoljile halapljivost pojedinaca, naviknutih da bez rada zgrću milione i stiču ogromnu imovinu, koju samo premijer Đukanović ne vidi".\n"Uslijedilo je prilagođavanje prostorno-planske dokumentacije za predmetnu parcelu zahtjevima porodice Đukanović, čime je višestruko povećana vrijednost navedene parcele. Kako im ni to nije bilo dovoljno, Vlada, MUP i Uprava policije, očigledno svjesno, ulaze u višegodišnje kašnjenje sa oslobađanjem lokacije objekta "Limenke", i time bratu premijera Đukanovića, kao novom vlasniku te parcele, prave argumentaciju za njegov višemilionski odštetni zahtjev od Države" piše u saopštenju.\nU SNP-u samtraju da odštetni zahtjev premijerovog brata jasno pokazuje kako članovi porodice Đukanović, i sa njima povezana lica, stiču višemilionsko bogatstvo.\n"U konkretnom slučaju, brat premijera se nije ustezao da prizna da imovina, koju je platio Državi 3.3 miliona eura, ako je uopšte i platio svojim novcem, poslije par godina, samo po osnovu izgubljene dobiti, njemu obezbjeđuje tri puta više novca" navodi se u saopštenju.\nSNP je pozvao novog ministra unutrašnjih poslova, Raška Konjevića, "da neodložno obavijesti javnost – kako se moglo desiti da Vlada, MUP i Uprava policije, pristupe prodaji zemljišta još 2007. godine, a da ni u 2013. godini još nijesu oslobodili taj prostor, kao i da li će pokrenuti postupak utvrđivanja odgovornosti za sve pojedince, koji ovakvim činjenjem kompromituju Državu, i istovremeno joj nanose višemilionsku štetu".\nAco Đukanović i Vlada\nmajka usisala micka sto posto si u pravu a ja mislim da nikesu u pitanju samo dvije generacije nego od kad postojimo mi smo poltroni lako je to utvrditi kroz istoriju. nek otimajy kad nema naroda\nЈВУО 5 godina i 9 mjeseci\nДако се наједе више !


Iznenadni susret dvojice lidera | Radio Televizija BN\nIznenadni susret dvojice lidera\nJužnokorejski predsjednik i Mun Džae-in sastao se danas sa sjevernokorejskim liderom Kim Džong-unom kako bi razgovarali o mogućem predstojećem Kimovom samitu sa predsjednikom SAD Donaldom Trampom, saopšteno je iz Munovog kabineta, prenosi Rojters.\nSvijet 26.05.2018 | 14:12\nAgencija navodi da je ovo bio drugi međukorejski samit u posljednja dva mjeseca, a sastanak je održan nešto sjevernije od teško militarizovane granice u popodnevnim satima po lokalnom vremenu.\nJužnokorejski zvaničnici su naveli da će Mun sutra ujutru objaviti šta je ishod dvočasovnog sastanka sa Kimom.\n– Imamo veoma produktivne razgovore s Sjevernom Korejom o ponovnom zakazivanju samita koji, ako se desi, vjerovatno će biti u Singapuru istog datuma, 12. juna, a ako bude neophodno, biće produžen – naveo je Tramp na svom nalogu na Tviteru.\nRojters je ranije ove nedjelje objavio da bi tim trebalo da razgovara o agendi i logistici samita sa sjevernokorejskim zvaničnicima.\nDelegaciju uključuju zamjenik šefa osoblja Bijele kuće Džozef Hagin i zamjenik savenika za nacionalnu bezbjednost Mira Rikardel, rekli su američki zvaničnici, koji su tražili da ostanu anonimni.\nTramp je ranije nagovijestio da bi se samit mogao spasiti, nakon što je pozdravio saopštenje Sjeverne Koreje, koje je bilo u duhu pomirenja, i poručio da je otvoren za razgovore.\nPredsjednk SAD je prethodno uputio pismo sjevernokorejskom lideru Kim Džong-unu u kojem ga obavještava o svojoj odluci da otkaže samit sa njim, koji je bio planiran za 12. jun u Singapuru.\nU pismu, Tramp je naveo da je Sjeverna Koreja “izgubila veliku šansu za trajni mir”, ali je istovremeno istakao da je spreman za pregovore u budućnosti.\nJužna Koreja izrazila je danas “oprezno olakšanje” zbog oživljavanja razgovora o samitu između predsjednika SAD Donalda Trampa i sjevernokorejskog lidera Kim Džong-una.


U prvih pet mjeseci više turista u BiH - Klix.ba\n21.7.2015. u 09:55\nPrema podacima Agencije za statistiku BiH, turisti su u ovom periodu ostvarili 735.213 noćenja, što je više za 27,2 odsto u odnosu na prvih pet mjeseci prethodne godine.\nBroj noćenja domaćih turista veći je za 23,2 odsto, a broj noćenja stranih turista za 29,7 odsto. U ukupno ostvarenom broju noćenja, učešće domaćih turista je 36,7 odsto, te 63,3 odsto stranih turista.\nU strukturi noćenja stranih turista, najviše noćenja u prvih pet mjeseci ostvarili su turisti iz Hrvatske - 19,2 odsto, Srbije 13,2 odsto, Turske 10,1 odsto, Italije 8,4 odsto, te Slovenije 6,2 odsto, dok su turisti iz ostalih zemalja ostvarili 42,9 odsto noćenja.\nSamo u maju BiH je posjetilo 119.266 turista, što je više za 44,2 odsto u odnosu na april, te više za 40,3 odsto u odnosu na maj 2014. godine.\nTuristi su ostvarili 230.791 noćenje, što je više za 41,9 odsto u odnosu na april i za 35,4 odsto više u odnosu na maj prošle godine. U ukupno ostvarenom broju noćenja učešće domaćih turista je 32,8 odsto, a stranih 67,2 odsto.\nBroj noćenja domaćih turista veći je za 40,2 odsto u odnosu na april, te za 35,6 odsto u odnosu na maj 2014. godine, dok je broj noćenja stranih turista veći za 42,8 odsto u odnosu na april, te veći za 35,4 odsto u odnosu na maj lani.\nOd stranih turista, najviše noćenja u maju ostvarili su turisti iz Turske 15 odsto, Italije 10,4 odsto, Srbije 9,4 odsto, Hrvatske 8,5 odsto, Slovenije 4,9 odsto, NJemačke 3,9 odsto, Francuske 3,8 odsto, te SAD 3,5 odsto, dok su turisti iz ostalih zemalja ostvarili 40,6 odsto noćenja.\nturisti Agencija za statistiku BiH\nBrčko: Potraga za mladićem i njegovom sestrom bez rezultata, nisu viđeni od subote


Šarmantan apartman u malom Portugalu ispunjen umjetničkim djelima - Airbnb\nŠarmantan apartman u malom Portugalu ispunjen umjetničkim djelima\nCeo prostor (smeštajna jedinica), čiji je domaćin Katie & Philippe\nSklupčajte se sa knjigom u suncem okupanoj dnevnoj sobi sa živopisnim umetničkim delima i pažljivo odabranom kolekcijom dečjih igračaka. Pripremite obroke u modernoj kuhinji i uživajte u unutrašnjim i spoljašnjim trpezarijama u ovom toplom, uređenom stanu.\nOvaj prostrani stan može da primi četiri gosta i može udobno da primi porodice sa malom decom.\n„U ovom prostoru punom umetničkih dela ima toliko tihih mesta za sedenje sa knjigom i šoljicom kafe.“\n– Katie & Philippe, vaš domaćin\nBračni krevet (širine150x179), Prenosni krevetac na rasklapanje, Zasebno kupatilo povezano sa sobom, Zastori za zamračenje sobe\n4,87 (83 utiska)\nHoteli Drejk i Gledston su udaljeni 5 minuta hoda od kuće, kao i mnogi uzbudljivi restorani, umetničke galerije, prodavnice ploča, muzički prostori i butici duž ulice Kvin. Noćni život na aveniji Osington udaljen je 8 minuta hoda.\nDomaćin je Katie & Philippe


izvedenih testova biti predstavljen na Međunarodnom aeromitingu u Farnborou,u Engleskoj.\nNaučnici trenutno testiraju novi motor koji bi mogao da lansira avion u svemir i revolucionarno izmeni način putovanja,tako što bi nam omogućio da za svega nekoliko obletiom planetu Zemlju.\n"Skylon" svemirski avion će imati inovativni pogonski motor koristiće propulzivni pogon da bi stigao da ivice Zemljine atmosfere pre nego što prebaci na raketni modus i uđe u orbitu.\nNa početku poletanja ovakav avion bi težio 275 tona,dok je maksimalno sletanje bi bilo s težinom od 55 tona.Za poletanja avion bi iskoristio oko 66 tona tekućeg vodonika i oko 150 tona tekućeg kiseonika za uspon.Vodonik gorivo deluje kao hladnjak u zatvorenom ciklusu helijuma pre ulaska u komoru za sagorevanje.\nOsamdeset metara dugačak svemirski avion “skajlon” poletao bi sa obične aerodromske piste,dok bi na visini od 30 metara i van Zemljine atmosfere leteo brzinom od 5.2 maha ( pet puta brže od zvuka)\nDok bi mogao da ponese od 30 do 40 ljudi u svom modul odnosno delu namenjenom za smeštaj raznog tovara.Tovrani modul će imati dimenzije 4.6 metara u prečniku a dugačak bi bio oko 12 metara.\nProizvođači se nadaju da će se motor odnosno avion dobro pokazati,i da će im investitori dati sumu od 300 miliona evra neophodnih za uvođenje projekta u završnu fazu.\n" Mogli bismo da svedemo vreme za letenje od jedne do druge tačke ne Zemlji za svega četiri sata vremana.Istovremeno ovom inovacijom će mod dobiti avion koji može da poleti u svemir i zameni skupe rakete za jednokratnu upotrebu koje danas koristimo" izjavio je za generalni direktor REL Alan Bond.Na kraju pogledajte video kako to sve izgleda,,,\n04, okt 12\nOvaj naslov zaista zvuči kao neka vest pa možda i jeste....za nas je zanimljiva…\nPrema brojnim izveštajima i pričama koje su objavljivane tokom godina, među mnogim…


Srpski član i predsjedavajući Predsjedništva BiH Milorad Dodik i članovi Predsjedništva Željko Komšić i Šefik Džaferović sastali su se danas u Sarajevu sa ministrom inostranih poslova Srbije Nikolom Selakovićem.\nNa sastanku je konstatovano je da je prethodnih nekoliko godina obilježeno poboljšanjem odnosa Srbije i BiH, a članovi Predsjedništva BiH izrazili su zahvalnost Srbiji i predsjedniku Aleksandru Vučiću na solidarnosti u borbi protiv pandemije i doniranim vakcinama protiv virusa korona.\nSelaković je poručio da je Srbija zainteresovana za očuvanje mira i stabilnosti u regionu, naročito u BiH, te da se zalaže za očuvanje integriteta BiH, kao i Dejtonskog mirovnog sporazuma, koji podrazumijeva postojanje dva entiteta i tri konstitutivna naroda.\nSelaković je dodao da je Srbija zahvalna BiH na principijelnom i jasnom stavu o nepriznavanju jednostrano proglašene nezavisnosti tzv. Kosova i podršci Srbiji u međunarodnim organizacijama po pitanju zahtjeva Prištine za članstvo.\nNa sastanku je istaknuta važnost jačanja ekonomske saradnje, koja, kako je konstatovano, može da dovede do relaksiranja političke atmosfere u regionu, i u tom kontekstu inicijativa "mini šengen" ocijenjena je kao dobra ideja i put ka povezivanju zemalja i naroda na zapadnom Balkanu, te slobodnom protoku ljudi, robe, usluga i kapitala, i zajedničkom nastupu na trećim tržištima.\nNa sastanku je razgovarano i o važnosti realizacije infrastrukturnih projekata, a kao prioritet je izdvojen auto-put Beograd-Sarajevo, a u narednom periodu i razmatranje rekonstrukcije željezničkih veza, saopšteno je iz Ministarstva spoljnih poslova Srbije.\nNikola Selaković Milorad Dodik\nBiće nastavljeni projekti\nZa zdravstvene radnike planirana nova jednokratna pomoć\nDodik: Zdravstveni sistem Srpske nijednog trenutka nije bio pred kolapsom\nDodik: Auto-put Beograd-Sarajevo svima će donijeti napredak


- Jedan od ključnih faktora koji Kopenhagen čine tako sigurnim gradom je njegova niska stopa kriminala, koja je trenutno na najnižem nivou u više od decenije, kaže gradonačelnik Kopenhagena Lars Vajs.\n- Kopenhagen takođe karakteriše velika društvena kohezija i relativno mali jaz u bogatstvu. To je mešoviti grad u kojem se i pomoćnica za čišćenje i direktor susreću u lokalnom supermarketu i imaju decu u istoj školi, dodao je.\nKanadski Toronto zauzeo je drugo mesto s 82,2 boda, dok je Singapur treći sa 80,7 bodova, preneo je Index.hr.\nNa dnu liste su nigerijski Lagos, egipatski Kairo, venecuelanski Karakas, pakistanski Karačhi i Jangon u Mjanmaru.


Gimnazija „Jovan Jovanović Zmaj“ dobija status ustanove od posebnog značaja - Novi Sad\nGimnazija „Jovan Jovanović Zmaj“ dobija status ustanove od posebnog značaja\n19:02:00 11.02.2019, Komentara: 0\nDve gimnazije - beogradska Matematička i novosadska „Jovan Jovanović Zmaj“ dobiće status ustanova od posebnog nacionalnog značaja, izjavio je danas ministar prosvete Mladen Šarčević na vanrednoj sednici Skupštine Srbije.\nfoto: FB, gimnazija "Jovan Jovanović Zmaj"\n- Uvodimo termin ustanova od posebnog nacionalnog interesa - rekao je Šarčević i dodao da tu prestižnu titulu imaju Institut za fiziku, Institut za hemiju, tehnologiju i metalurgiju, Institut za ratarstvo i povrtarstvo, Institut za biološka istraživanja i Beogradski univerzitet, javio je Tanjug.\n- Matematička gimnazija dala je 500 doktora nauka, njeni đaci osvojili su isto toliko medalja, to je ustanova koja na međunarodnom planu naše obrazovanje promoviše kao najbolje - rekao je Šarčević i dodao da su đaci te beogradske gimnazije prvaci ne samo u fizici, matematici, već i glumi i pevanju.\nGimnazija „Jovan Jovanović Zmaj“, koja je odškolovala 77 akademika, koja ulazi u četvrti vek postojanja, gde se đaci obrazuju i na ruskom, nemačkom i francuskom, dobitnik je brojnih međunarodnih i domaćih odlikovanja, podsetio je Šarčević.\nMinistar je dodao da novi status neće značiti dodatne finansijske nagrade, ali da će profesori koji u njima rade, kada se usvoji zakon o platama u javnom sektoru, moći da napreduju brže i da imaju više plate. Prema njegovim rečima, i druge ustanove koje ispune ovakve kriterijume imaće mogućnost da se nađu u takvom društvu. Sve to predviđeno je Nacrtom izmena i dopuna Zakona o osnovama sistema obrazovanja i vaspitanja.


Stratfor: Crna Gora mogla bi zadržati status “vječitog kandidata”\nCrna Gora mogla bi odustati od članstva u Evropskoj uniji zadržavajući status "vječitog kandidata", uz objašnjenje da bi ulazak u EU smanjio priliv novca onih koji Crnu Goru priželjkuju kao novu of-šor destinaciju, ocijenio je američki analitički centar "Stratfor".\n"Stratfor" u najnovijoj analizi, posvećenoj Crnoj Gori, predviđa da će ta zemlja, iako najavljuje korake za ulazak u EU, najvjerovatnije tražiti sopstveni put ka tome da postane najpoželjnija destinacija za superbogataše u Evropi.\nAmerička agencija ocjenjuje da, za razliku od većine svojih balkanskih susjeda, Crna Gora "ima održive ekonomske šanse koje pridruživanje EU možda čini manje podsticajnim nego što bi ono moglo biti za druge zemlje".\n"Stratfor" ocjenjuje da bi "neka vrsta pridruženog statusa u NATO-u mogla takođe biti razmatrana, ako ni zbog čega drugog onda zato što u susjedstvu oko Crne Gore nisu potpuno uklonjeni bezbjednosni problemi".\nPotpredsjednica Vlade za evropske integracije, Gordana Đurović ocijenila je danas da je evropska perspektiva Crne Gore jasna i niko ne bi trebalo da je priželjkuje kao of šor, nego kao destinaciju u Evropskoj uniji.\n"Evropska perspektiva Crne Gore je jasna i aplikacija je najavljena do kraja godine. To je, samo po sebi, dovoljno činjenica, da bi se negirala tvrdnja uvažene agencije Stratfor da će Crna Gora zadržati status vječitog kandidata za članstvo u EU", kazala je Đurović.\nNo, predsjednik Pokreta za promjene Nebojša Medojević tvrdi da u vrhu crnogorske vlasti ne postoji iskrena želja da se ide u evropske integracije, jer bi to ugrozilo njihove pozicije i interese.\n"Crnom Gorom vlada mala grupa ljudi koju je strah od promjena koje treba da dovedu do približavanja EU", kazao je Medojević. On je naveo da u Crnoj Gori postoji snažan antievropski lobi, koji je nastao kroz neregularnu tranziciju, ratove, šverc i kriminal.


Juka ili “Yucca“ kako se na latinskom naziva, predstavlja vrstu biljke koja se na našim prostorima, ali i u brojnim državama širom sveta neuporedivo češće naziva drvo života.\nOva vrsta biljke, vodi poreklo sa područja centralne i sa područja severne Amerike, a njen popularniji naziv koji smo prethodno već pomenuli, a koji glasi drvo života osmislili su prastanovnici američkog kontinenta, to jest Indijanci koji su pre čak više od 2.000 godina počeli da uzgajaju ovu biljku i da je koriste u svrhu ishrane, ali i u svrhu lečenja različitih oblika zdravstvenih tegoba sa kojima su se u to vreme susretali i suočavali.\nNakon što je otkriven američki kontinent, polako ali sigurno, uzgoj biljke juka je postao popularan doslovno u vim delovima sveta, pa tako i kod nas i takva činjenica održala se sve do danas.\nOno što je doprinelo popularnosti uzgoja ove biljne vrste, jeste njen raskošan izgled zahvaljujući kojem biljka juka zauzima posebno mesto u domovima brojnih ljubitelja cveća.\nUkoliko je biljka juka svojim raskošnim izgledom osvojila i vašu naklonost, nešto što će biti interesantno da saznate, jeste da postoji čak više od 50 različitih vrsta, to jest sorti ove biljke.\nNeke od najpoznatijih, a samim tim i najčešće uzgajanih vrsta, to jest sorti juke, jesu „Yucca Elephantipes“ i „Yucca Alifolia“. U poređenju sa brojnim drugim vrstama, to jest sortama juke, „Yucca Elephantipes“ se izdvaja po tome što je odlikuju i krase špicasti i primetno gusti sivkasto zeleni listovi, dok se „Yucca Alifolia“ izdvaja po tome što ukoliko raste, tačnije ukoliko se uzgaja u idealnim uslovima može da dostigne visinu od neverovatnih dvanaest metara.\nZa razliku od gore pomenute vrste, to jest sorte juke koja u idealnim uslovima može da dostigne visinu od neverovatnih dvanaest metara, većina ostalih vrsta, to jest sorti ove biljke tokom razvoja dostiže maksimalnu visinu od oko tri metra.\nNešto što pritom treba napomenuti, a što se nadovezuje na upravo pomenutu činjenicu, jeste podatak da proces rasta bilo koje vrste juke zahteva strpljenje, što znači da juka raste prilično sporo i postepeno. Taj podatak, posebno treba uzeti u obzir i imati na umu ukoliko juku ne želite da uzgajate na otvorenom, već u saksiji.\nNaime, kao i svaka druga biljna vrsta, juka takođe znatno sporije i svedenije može da poraste ukoliko se uzgaja u saksiji, nego ukoliko se uzgaja na otvorenom tako što je posađena u zemlju.\nIpak, kako klimatski uslovi koji su aktuelni na našim prostorima ne omogućavaju uzgoj juke na otvorenom, pred osobama koje žele da uzgajaju ovu biljnu vrstu, ne stoji izbor i kako bi mogla da opstane i da se razvija kroz duži vremenski period koji obuhvata više godina, pa čak i decenija, juka na našim prostorima mora da se uzgaja isključivo u saksijama.\nSve informacije koje se tiču načina sadnje, načina uzgoja, načina nege i održavanja, ali i cene juke, pronaćićete u sadržaju teksta koji upravo čitate.\nJuka – sadnja\nKada je u pitanju postupak sadnje juke, to jest postupak sadnje drveta života, ono što je kao prvo i osnovno važno napomenuti, jeste činjenica da se ova biljna vrsta može saditi na dva načina i to iz semena ili iz sadnice koja se dobija kroz postupak orezivanja već formirane jedinke ove biljke.\nSadnja iz semena:\nSadnja juke iz semena, nešto je komplikovanija nego što je sadnja iz sadnice i zato se kao postupak sadnje ove biljne vrste ne preporučuje početnicima, već samo iskusnim uzgajivačima ove biljne vrste.\nPostupak sadnje juke iz semena, treba započeti prvenstveno odabirom kvalitetnih semenki, jer se na taj način već u startu značajno povećava verovatnoća da će se biljka uspešno primiti nakon što bude posađena i da će samim tim moći uspešnije da raste i da se razvija.\nTo znači da seme koje će biti upotrebljeno za sadnju juke treba nabaviti kod proverenih i iskusnih uzgajivača ove biljne vrste ili u rasadima ili cvećarama koje se bave distribucijom provereno kvalitetnog sadnog materijala.\nKada napravite kvalitetan izbor semena koje vam je neophodno za sadnju juke, sledeće što je potrebno da uradite, jeste da semenke posadite u saksije (u svaku saksiju treba staviti po dve semenke za slučaj da se jedna od semenki ne primi).\nPostupak sadnje semenki, treba obavljati tako da semenke budu duboko posađene u zemlju, odnosno da se nalaze na oko tri centimetara ispod površine zemlje.\nPritom, kako bi se povećala verovatnoća da će se semenke juke primiti, važno je da za njihovu sadnju obezbedite dobro propustljivu zemlju i da tu zemlju dodatno obogatite sadržajem supstrata.\nKako bi ste bili sigurni da ste obezbedili dobro propustljivu zemlju, ono što možete da uradite, jeste da na dnu saksije formirate sloj srednje krupnog peska i da tek preko tog sloja peska sipate zemlju u koju će seme juke biti posađeno.\nSloj peska na dnu saksije, treba da bude ravnomerno raspoređen i visok oko dva centimetara.\nNešto na šta takođe treba da obratite pažnju prilikom sadnje juke iz semena, jeste da zemlju nikada ne sipate do samog vrha saksije. Naime, nakon što posadite seme juke u saksije, u svaku saksiju preko površine zemlje treba da sipate sloj supstrata, koji će prilikom zalivanja omogućavati oslobađanje hranljivih materija koje će obogaćivati sastav zemlje i koje će nakon što stignu do površine semena juke obezbediti njegov uspešniji i pravilniji razvoj.\nSupstrat koji je u pomenute svrhe potrebno da odaberete, možete pronaći u svim bolje snabdevenim apotekama i on se proizvodi tako da je namenjen konkretno za drvo života, to jest za juku.\nUkoliko takav supstrat iz bilo kog razloga ne uspete da pronađete i da obezbedite, kao zamenu za njega možete izabrati i upotrebiti bilo koju vrstu supstrata za kaktuse.\nSaksije u koje ste posadili seme juke, potrebno je da odložite i da ih držite na suvom i na toplom mestu, koje je zaštićeno od uticaja promaje.\nTek kada seme juke proklija i kada se izdanci biljke razviju toliko da su izrasli nekoliko centimetara iznad površine zemlje, biljku ukoliko želite i ukoliko procenite da je potrebno možete presaditi u veću saksiju.\nIpak, kako postupak presađivanja mladih i nedovoljno otpornih jedinki juke sa sobom nosi rizik od mogućnosti propadanja biljke, preporučujemo vam da takav korak izbegnete i to tako što ćete seme odmah posaditi u saksije čije će dimenzije biti tolike da omoguće uslove za rast i za razvoj biljke sve do trenutka dok ona ne bude dobro formirana, a samim tim i otporna na presađivanje.\nPeriod godine u kojem je preporučeno obaviti sadnju juke iz semena, odnosi se na period proleća i to konkretno na period marta i na period aprila.\nPritom, od trenutka kada zasadite seme juke, do trenutka kada to seme proklija i kada dođe do formiranja nadzemnog dela biljke, može proći od najmanje mesec dana do čak nekoliko meseci.\nSadnja iz sadnice:\nZa razliku od postupka sadnje juke iz semena, postupak sadnje juke iz sadnice je značajno jednostavniji, a samim tim i lakši i kao takav posebno se preporučuje početnicima, to jest osobama koje nisu posebno iskusne sa sadnjom i uopšteno sa uzgojem ove vrste biljke.\nSadnica koja je neophodna za sadnju juke, obezbeđuje se tako što se oštrim sečivom noža ili oštrim skalpelom iseče grana već formirane jedinke biljke. Pritom, kako bi tako obezbeđena sadnica bila kvalitetna, ono na šta je potrebno obratiti pažnju prilikom njenog sečenja, jeste da bude isečena do samog stabla biljke, da bude zdrava i da na sebi ima bar nekoliko listova.\nOnda kada se takva sadnica obezbedi, ono što je potrebno preduzeti kao sledeći korak, jeste jednostavno je posaditi u saksiju u kojoj se nalazi zemlja koja je kao i u prethodno opisanom postupku sadnje takođe dobro propustljiva i koja je na površini obogaćena sadržajem supstrata.\nI u ovom, kao i u prethodno opisanom postupku sadnje juke, dobra propustljivost zemllje se može obezbediti formiranjem sloja srednje krupnog peska na dnu saksije.\nTakođe, kao supstrat, potrebno je odabrati i u potrebiti isti supstrat koji se koristi i prilikom sađenja juke iz semena, a to je supstrat koji je proizveden tako da je namenjen konkretno za drvo života, ili eventualno supstrat koji je namenjen za kaktuse.\nPrilikom sađenja juke iz sadnice, ono na šta je potrebno obratiti pažnju, jeste da sadnica bude duboko postavljena u zemlju i da bude pravilno pozicionirana na sredini saksije, tako da obezbedi pravilan i kvalitetan budući rast i razvoj biljke.\nKada se sadnica juke posadi, potrebno je da se dobro pričvrsti u saksiji i to utapkavanjem zemlje oko površine njenog stabla.\nJuku koja je posađena iz sadnice, potrebno je čuvati na suvom i na toplom mestu koje je zaštićeno od direktnog uticaja promaje i na kojem se temperatura kreće između 20 stepeni i 22 stepena.\nOmogućavanjem takvih uslova, obezbeđuje se maksimalna predispozicija za to da će se biljka uspešno primiti i da će početi zdravo i kvalitetno da raste i da se razvija.\nOno što je prevashodno potrebno i bitno kako bi juka zasađena iz sadnice počela da raste i da se razvija, jeste da sadnica najpre pusti koren, odnosno da formira koreni sistem.\nZa tako nešto, može biti potrebno od nekoliko nedelja do nešto više od mesec dana, u zavisnosti od kvaliteta sadnice, u zavisnosti od stepena prvobitne razvijenosti sadnice i u zavisnosti od uslova u kojima se sadnica neguje i uzgaja.\nIdealan period za sađenje juke iz sadnice, takođe se odnosi na period proleća i to konkretno na period marta i na period aprila.\nU periodu dok juka koja je posađena iz sadnice ne počne da raste i da se razvija, to jest u periodu dok sadnica ne formira koreni sistem, važno je da zemlja u kojoj se ona nalazi bude konstantno blago i umereno vlažna, nikako suva niti previše natopljena vodom.\nSuva zemlja, može da utiče na sušenje i na propadanje sadnice, dok zemlja natopljena vodom može da utiče na truljenje i takođe na propadanje sadnice.\nJuka – uzgoj, nega i održavanje\nKao i svaka druga biljna vrsta, da bi mogla pravilno i kvalitetno da raste i da se razvija, juka zahteva odgovarajuće uslove uzgoja, nege i održavanja.\nTakve uslove, u suštini nije teško ispuniti pod uslovom da se pridržavate određenih smernica, koje ćemo sa zadovoljstvom kroz sadržaj u nastavku teksta podeliti sa vama.\nNaime, prvo i osnovno pravilo koje se odnosi na uslove uzgoja, nege i održavanja juke, jeste da ovoj vrsti biljke u doslovno svakom trenutku rasta i razvoja treba obezbediti dovoljnu količinu svetlosti.\nTo znači da saksija sa jukom u toku proleća i u toku leta treba da stoji na otvorenom (recimo na terasi ili u dvorištu), a da tokom jeseni i zime treba da stoji blizu prozora.\nOno što je pritom važno napomenuti, jeste da u toku proleća i leta, saksiju sa jukom ne treba držati na mestu na kojem će biti izražen preterano jak uticaj direktne sunčeve svetlosti, već na mestu na kojem će uticaj sunčeve svetlosti biti kontinuirano umeren u toku čitavog dana.\nSa prvim danima jeseni i sa primetnim padom spoljašnje temperature, saksiju sa jukom treba uneti u zatvoren prostor i u zatvorenom prostoru je treba držati sve do proleća, tačnije sve do perioda kada spoljašnja temperatura kontinuirano i konstantno postane viša od 10 stepeni.\nUkoliko je juka izložena spoljašnjoj temperaturi koja je niža od 10 stepeni, to može usloviti najpre stagniranje u njenom razvoju, a zatim i njeno propadanje.\nŠanse za propadanje biljke, drastično se povećavaju ukoliko je biljka izložena temperaturi koja je niža od 7 stepeni.\nNešto što je takođe važno da znate, a što se odnosi upravo na uslove uzgoja, nege i održavanja juke, jeste činjenica da ova biljka da bi mogla pravilno da raste i da se razvija zahteva da konstantno (što znači tokom cele godine) bude zaštićena od uticaja promaje.\nGore pomenuto i opisano pravilo, odnosi se i na period leta, kada može biti izražena isključivo topla promaja.\nNaime, sasvim je svejedno da li govorimo o hladnoj ili o toploj promaji, promaja je nešto što biljka juka jednostavno ne podnosi i što kao takvo može negativno uticati na proces njenog rasta i razvoja.\nKada je reč o meri i o načinu na koji je potrebno, tačnije na koji je preporučeno zalivati juku, potrebno je da znate sledeće:\nJuka je biljka koja da bi mogla pravilno i kvalitetno da raste i da se razvija, zahteva umereno izraženu vlažnost zemljišta.\nKonkretnije, to znači da u periodu leta, juku treba zalivati od dva do tri puta u toku nedelju dana, a da je u toku zime treba zalivati tek onda kada primetite da je zemlja oko njenog stabla naglašeno suva i da čak postaje blago ispucala (to je od prilike na svakih sedam do deset dana).\nU prelaznim periodima u godini, tačnije u toku proleća i u toku jeseni, zalivanje juke treba da se obavlja tek dva puta mesečno, odnosno na svake dve nedelje.\nPritom, prilikom svakog zalivanja juke, količina vode koju upotrebite treba da bude tolika da zemlji obezbedi umerenu vlažnost i poželjno je da ta voda pre nego što se upotrebi za zalivanje određeno vreme odstoji i da njena temperatura postane izjednačena sa temperaturom prostora u kojem juka raste.\nU toku letnjeg perioda, juku je jednom mesečno poželjno pođubriti i to tečnim mineralnim đubrivom, koje možete pronaći i kupiti u svakoj bolje snabdevenoj poljoprivrednoj apoteci ili cvećari.\nPođubravanje juke u toku trajanja zime, ali i u toku trajanja proleća ili jeseni nije neophodno obavljati, ali ukoliko iz bilo kog razloga to ipak želite da uradite, onda se potrudite da to bude jednom u dva meseca, a nikako češće od toga, jer i prekomerna učestalost pođubravanja može negativno uticati na rast i na razvoj ove biljke, kao i potpuni izostanak njenog pođubravanja.\nPostupku presađivanja juke dovoljno je pristupati na svake dve godine, ali ukoliko procenite da je potrebno, to možete činiti i češće, to jest po jednom svake godine.\nNajidealniji period za presađivanje juke jeste period proleća.\nJuka – cena\nCena juke, značajno se razlikuje u odnosu na činjenicu o kojoj konkretno vrsti, to jest sorti ove biljne vrste govorimo, ali i u odnosu na činjenicu koliko je biljka kvalitetno formirana i razvijena.\nRecimo, mladi i svedeno razvijeni primerci juke, mogu se pronaći i kupiti po ceni koja se kreće u rasponu od 1.000 do 1.500 dinara, dok se stariji i kvalitetno formirani i razvijeni primerci ove biljke mogu pronaći i kupiti po ceni koja je uglavnom veća od 2.500 dinara, a koja konkretno zavisi od precizno definisanih osobina biljke, to jest od osobina koje se odnose recimo na meru u kojoj je biljka visoka, od osobina koje se odnose na primer na meru u kojoj biljka izgleda raskošno i od brojnih drugih tome sličnih osobina.\nNa cenu biljke juka, donekle utiče i činjenica u kojem konkretno prodajnom mestu birate i kupujete ovu biljku.


Britanija menja zakon o ratnim zločinima\nZgrada britanskog parlamenta\nBritanska vlada je saopštila da namerava da predloži izmenu zakona o procesu izdavanja naloga za hapšenje osumnjičenih ratnih zločinaca. To je pokušaj da se izbegne ponavljanje prošlogodišnje neprijatne situacije, kada je izraelska funkcionerka odustala od posete Britaniji - zbog izdavanja poternice za njeno hapšenje.\nProšlog decembra, bivša izraelska ministarka inostranih poslova, Cipi Livni, iznenada je otkazala posetu Londonu, kada je saznala da bi mogla da bude uhapšena zbog navodnih ratnih zločina u Gazi. Tadašnji britanski ministar inostranih poslova, Dejvid Milibend, zaprepastio se i obećao da će promeniti zakon. Vlada u Londonu sada namerava da javnom tužiocu da pravo veta na izdavanje naloga za hapšenje optuženih za ratne i slične zločine. Borci za zaštitu ljudskih prava se tome protive.\n„To znači dodatni nivo birokratije u ovom procesu i vrlo je verovatno da će ljudi izbegavati hvatanje i hapšenje.“\nHapšenje bivšeg čileanskog diktarora Avgusta Pinočea 1998. u Engleskoj, u skladu sa španskim nalogom za hapšenje, bila je prva primena principa univerzalne jurisdikcije – koja se zasniva na pretpostavci da su pojedini zločini toliko teški da država ima pravo da sudski goni počinioce, bez obzira gde se zločin dogodio. Pinoče je bio pritvoren u Britaniji 16 meseci pre no što je oslobođen zbog lošeg zdravstvenog stanja.\nStručnjak za ratne zločine Džems Gau kaže da je to bila diplomatska sramota i da Britanska vlada uvodi novi zakon da bi sprečila da se to ponovo dogodi.\n„Oni pokušavaju da pooštre zakon. Sada svako može da ode u bilo koji opštinski sud. Pravila za dobijanje naloga za hapšenje su jednostavna i zbog toga vlasti moraju nešto da preduzmu.“\nBivši predsednik BiH Ejup Ganić\nNadležni takodje kažu da će promena tog zakona pomoći u sprečavanju politički motivisanih zahteva. Medjutim, protivnici kažu da je pravda važnija od zaštite trgovine ili dipomatskih odnosa.\n„Velika Britanija i Izrael su demokratije rukovodjene vladavinom zakona i u interesu je obe zemlje da se interesi vladavine zakona sprovode nezavisno od interesa vlade i izvršne grane.“\nProšlog proleća, bivši bosanskohercegovački predsednik, Ejup Ganić, uhapšen je kad je Srbija ukazala da će tražiti njegovo izručenje zbog navodnih ratnih zločina. U skladu sa uslovima sporazuma, britanski sudovi su obavezni da sprovedu slučaj.\n„Nadamo se da će se ova zemlja pozabaviti načinom na koji je moj otac uhapšen i zadržan deset dana u jednom od vaših najgorih zatvora.“\nNakon pet meseci, sudija je odbacio ovaj slučaj, s obrazloženjem da nema dovoljno dokaza i da je reč o zloupotrebi pravde. Iako je Ganićevo oslobođenje bilo pobeda za njegove advokate, mnogi su ga videli kao osudu britanskog pravosudnog sistema.\nNadležni iz vlade su odbili da komentarišu predloženi zakon, ali su rekli da su za svaku promenu zakona potrebni meseci.


Vesti, 02.07.2014, 09:18 AM\nFondacija za elektronske granice (EFF), međunarodna neprofitna organizacija za zaštitu digitalnih ljudskih prava i sloboda, podnela je tužbu protiv američke Nacionalne bezbednosne agencije (NSA) sa ciljem da obezbedi pristup dokumentima koja bi pokazala kako obaveštajne agencije odlučuju da li će objaviti informacije o bezbednosnim propustima u softveru koji su poznati kao ''0-day” bagovi.\nReč je o bagovima koje obično pronalaze istraživači i za koje se pre toga ne zna, pa za njih programeri ili kompanije koje razvijaju softver još uvek nisu objavile zakrpe.\nInteresovanje za 0-day propuste je toliko da je na njemu niklo celo tržište, na kome su neki od najvećih kupaca vlade i obaveštajne agencije koje kupuju informacije o propustima da bi pristupale računarima korisnika.\nNeobjavljivanje informacija o 0-day bagovima izlaže opasnosti podatke i komunikacije korisnika, navodi EFF u svojoj tužbi.\nTužba EFF rezultat je zabrinutosti i optužbi da američke obaveštajne agencije, i to ne samo NSA, koriste bezbednosne propuste u softveru za obaveštajne potrebe.\nU aprilu su pojedini mediji tvrdili da je NSA navodno koristila opasni Heartbleed bag za prikupljanje obaveštajnih podataka, i to najmanje dve godine pre nego što je za njega javnost saznala. NSA je tada demantovala ove tvrdnje.\nEFF je u maju podnela zahtev na osnovu Zakona o slobodi informisanja da bi dobila ove informacije, ali organizacija još uvek nije dobila nijedan dokument, uprkos tome što je američki državni direktor za obaveštajne poslove Džejms Klaper obećao da će na zahtev biti odgovoreno.\nPortparol NSA kao i kancelarija direktora za obaveštajne poslove odbili su da daju komentar povodom ove tužbe.


Novi Almodovar i još niz hitova na FEST-u! – Nadlanu.com\nNovi Almodovar i još niz hitova na FEST-u!\nObjavljeno 26. sep 2011. / 11:59:29\nPo rečima Miloš Paramentić, direktor Direkcije FEST-a, posebna pažnja na sledećem “beogradskom festivalu festivala” biće posvećena jubileju čijim povodom je planirana i monografija FEST-a.\nMeđu filmskim poslasticama koje stižu sa raznih festivala jesu “Drvo života“, koji je dobio Zlatnu palmu na proteklom Kanskom festivalu, u kome glume Bred Pit i Šon Pen, zatim “Dabar” sa Melom Gibsonom u glavnoj ulozi, “Koža u kojoj živim” Pedra Almodovara s Antonio Banderasom u glavnoj ulozi…\nIvan Karl, selektor FEST-a, napominje za “Blic” da će na Festivalu biti zastupljene sve programske celine kao i do sada: Panorama svetskog filma, Holivud, Evropa van Evrope, Evropa u Evropi i izabrani dokumentarac.\n– Publika će moći da vidi sve što je obeležilo kinematografiju godine za nama i trenutne svetske produkcije – kaže Karl, što konkretno znači da će na FEST-u biti prikazani najatraktivniji filmovi sa festivala u Berlinu, Kanu, Karlovim Varima, Veneciji i Torontu, kao i dva domaća filma: Top je bio vreo Slobodana Skerlića i Doktor Rej i đavoli Dinka Tucakovića.\nSaznajte više o filmovima:\ndabardoktor rej i ?avolidrvo životafest 2012the skin i live intop je bio vreo


Gradi se auto-put Niš-Merdare, izabran je izvođač radova - Gradjevinarstvo.rs\n20.09.2021. | eKapija\nGrupa ponuđača, koju čine Strabag AG Austria i Strabag doo Beograd biće zadužene za izgradnju prve faze deonice auto-puta Niš-Merdare.\nRadi se o izgradnji dela od 5,5 kilometara koji povezuje Merošine do Beloljina (Niš-Pločnik).\nStrabag će biti odgovoran za izgradnju drugog kolovoza, kao i za rekonstrukciju postojećih 5,1 km između petlje Merošina i petlje Merošina 1, koji će se sastojati od mostova, nadvožnjaka, propusta, lokalnih puteva i drugih povezanih radova.\nUkupna vrednost nabavke (bez PDV-a) iznosi oko 22,5 miliona EUR, prema obaveštenju koje su objavili Koridori Srbije kao naručilac.\nTo je oko 2 miliona EUR više od prve procene vrednosti radova, koja je iznosila 20,6 miliona EUR (bez PDV-a).\nKako se navodi u saopštenju, cena je bila odlučujući faktor pri dodeljivanju ugovora, a osam ponuđača se prijavilo u martu na tender.\nUgovor je dodeljen bez javnog poziva, na osnovu izuzetaka od primene Zakona o javnim nabavkama, jer se, kako je naznačeno, radi o nabavci radova izvedenih u skladu sa Vodičem za nabavke projekata finansiranih od strane Evropske investicione banke (EIB).\nRazlog je, kako je otkrila Bojana Stojadinović, zadužena za javne nabavke na Koridorima Srbije, što tender nije objavljen na Portalu javnih nabavki, već samo na web stranici Koridora kao naručioca i na sajtu Službenog glasnika EU.\nPrema njenim rečima, ovo je izuzetak od primene Zakona o javnim nabavkama jer radove finansiraju strane organizacije sa svojim procedurama i normama, koje moraju biti usklađene u tenderskoj dokumentaciji. Portal javnih nabavki nije odobren od EIB-a kao glavnog finansijera projekta i banka u njega nema uvid, te stoga tender nije mogao da bude objavljen tamo i zato u obaveštenju o dobrovoljnoj transparentnosti stoji da nije bilo objave javnog poziva.\nPrva faza auto-puta, koja vodi od Niša do Beloljina i duga je 37,4 kilometra, biće plaćena kreditnim novcem i investicionim grantom koji su Srbiji stavljeni na raspolaganje od strane Evropske banke za obnovu i razvoj i Evropske investicione banke.\nZajam EBRD-a je 85 miliona evra, zajam EIB je vredan 100 miliona evra, a grant (bespovratna sredstva) EIB-a su 40,6 miliona evra (WBIF).\nZa poslednje tri deonice auto-puta od Niša do Beloljina pojačane su aktivnosti na izradi projektno-tehničke i tenderske dokumentacije, kako su ranije naveli u Koridororima Srbije, a planirano je i brže objavljivanje javnih poziva.\nPrema izjavama predsednika Srbije Aleksandra Vučića, izgradnja prve deonice puta Niš-Pločnik počinje krajem septembra, kada predsednica Evropske komisije Ursula von der Leyen dolazi u Srbiju.


NEMA VRDANJA: Broj budžetskih inspektora moraće da se uveća\nOvaj zahtev upućen je kako bi se poveća kontrola trošenja novca iz njihovih fondova i budžeta Srbije.\nRok za realizaciju je kraj 2017. godine, a razlog za njeno uvođenje je što Brisel smatra da ovako mali broj inspektora ne može da proveri kako blizu 13.000 korisnika troši 15 milijardi evra novca poreskih obveznika Srbije, ali i više stotina miliona evra iz IPA fondova.\nIzvor "Blica" iz Vlade tvrdi da je zato naloženo Ministarstvu finansija da se nađu mogućnosti kako bi se unapredio rad ove službe koja je u njihovoj ingerenciji.\n- Brisel smatra da u Srbiji ne postoji kontrola trošenja para poreskih obveznika i da zato mnogi zloupotrebljavaju novac poreskih obveznika Srbije, ali i Evropske unije, koja izdvaja znatna sredstva za Srbiju iz svojih fondova. Ministarstvo je zato uradilo program reformi unapređenja javnih finansija i utvrdilo da je neophodno da se poveća broj budžetskih inspektora do kraja 2017. godine. Planirano je da sa sadašnjih devet do kraja ove godine broj bude povećan bar na 20, a naredne još za 10 - kaže naš sagovornik, i dodaje da je i to malo, jer godišne ima 280 naloga za vanredne kontrole, a ovoliki broj ljudi to ne može ni teoretski da uradi.\nOn dodaje da je Ministarstvo finansija svesno da je broj budžetskih inspektora mali, ali da im prepreku predstavlja Zakon o ograničenju broja zaposlenih.\n- To je veliki problem zbog čega nema ni utvrđenog broja budžetskih korisnika, pa se barata sumom između 12.000 i 13.000. Njih kontroliše samo devet ljudi, koji godišnje iskontrolišu samo 38 korisnika, što je 0,2 odsto. To je nedopustivo - objašnjava naš izvor.\nIz Ministarstva finansija indirektno su potvrđena saznanja "Blica":\n- Tačno je da samo devet budžetskih inspektora obavlja finansijsku kontrolu i da kapacitet ove službe treba da se unapredi. Urađena je nova sistematizacija kojom bi taj broj trebalo da se uveća.\nKontrola nije adekvatna\nU Savetu za borbu protiv korupcije kažu da je nedopustivo da ne postoji tačna evidencija koliko korisnika troši novac poreskih obveznika Srbije.\n- Sama ta činjenica pokazuje da ne postoji adekvatna kontrola trošenja novca građana - kažu u Savetu.\nINVESTICIONI PLAN EU "Blic" saznaje: Od 9 milijardi evra Brisel će skoro trećinu usmeriti na PROJEKTE U SRBIJI


Ministar rada i socijalne politike FBiH, Vesko Drljača u posjeti JU Službi za zapošljavanje TK Tuzla – JU Služba za zapošljavanje Tuzlanskog kantona\nMinistar rada i socijalne politike FBiH, Vesko Drljača u posjeti JU Službi za zapošljavanje TK Tuzla\nTuzla, 20.09.2016. godine\nZamjenik premijera Federacije BiH i Ministar rada i socijalne politike FBiH, Vesko Drljača uz pratnju predstavnika Vlade TK danas je posjetio Službu za zapošljavanje TK.\nCilj posjete bio je upoznavanje sa planiranim aktivnostima Vlade FBiH i Službe za zapošljavanje za naredni period, kao i dosadašnjim koje su uspješno realizovane.\nMinistar Drljača govorio je o realizaciji projekata sufinansiranja zapošljavanja za 2016. godinu i mogućem kreditu Svjetske banke za istu namjenu. Iznos kredita koji Vlada FBiH planira dobiti od Svjetske banke u svrhu subvencioniranja zapošljavanja je u visini 100 miliona KM. Sredstva navedenog kredita bila bi dovoljna za zapošljavanje oko 30 000 osoba u periodu do 2020. godine.\nDirektor Službe za zapošljavanje TK, Senad Muhamedbegović, nije samo govorio o trenutnoj reformi koju provodi Služba, već je Zamjenik premijera Federacije BiH mogao i vidjeti kako napreduje rekonstrukcija i adaptacija Biroa za zapošljavanje Tuzla.\nPrevious Post Završena obuka zaposlenika JU Službe za zapošljavanje Tuzlanskog kantona Tuzla


Vesti online / Vesti / Srbija / Da li je demokratija u Srbiji mrtva?\n"Srbija, naravno, još uvek formalno ima parlamentarnu demokratija, ali nisam siguran da li ona zaista može tako da se nazove. Ukoliko u Narodnoj skupštini nema nikakve rasprave o najvažnijim državnim pitanjima kao što je budžet, onda se ne može govoriti o parlamentarnoj demokratiji", kaže za Radio Slobodna Evropa Rastislav Dinić, filozof i politički analitičar iz Niša.\n"Stvar je vrlo opasna"...\n- Mislim da Srpska napredna stranka, zajedno sa svojim koalicionim partnerima, stalno i iznova želi da pokaže da je parlament u kome postoji opozicija nešto nenormalno. Oni hoće da pokažu da je i samo postojanje parlamenta kao samostalne institucije nešto nenormalno. Naprednjaci žele da stvore jednu novu realnost u kojoj je potpuno normalno da čovek koji se nalazi na vrhu države naređuje, a da svi ostali moraju da mu se pokoravaju - kaže Dinić.\n- Nakon Petog oktobra svi smo verovali da više nikada nećemo imati nefer izbore. Imali smo CESID i razne druge organizacije koje su kontrolisale izbore. Sada se pokazuje koliko su institucije krhke i kako se njima može lako manipulisati kada se na njihovom čelu nalaze ljudi kojima ni najmanje nije stalo do opšteg dobra - pbjašnjava Dinić i dodaje:\n- Stvar je vrlo opasna, ali ne vidim da se Evropska unija i neke druge međunarodne institucije ponašaju u skladu sa ozbiljnošću situacije. To je ono što me najviše brine. Ova vlast ne samo da urušava institucije nego, rekao bih, i samu stvarnost.\nZvonce Maje Gojković - pad na najniže grane\nZa Bobana Stojanovića, politikologa iz Beograda, ključna stvar koja se desila u ovom sazivu parlamenta jeste čuveno zvonce predsednice Maje Gojković kojim ona daje znak poslanicima SNS kada treba da glasaju za neki predlog. "To je za mene bio kraj bilo kakve parlamentarne demokratije, znak da je parlament pao na najniže grane", kaže Stojanović.\n- Siguran sam da će se metodi iz Pećinaca primenjivati i u Beogradu. Ako je SNS bila spremna na takve pritiske u Pećincima gde je bilo pitanje da li će osvojiti 65 ili 80 odsto glasova, možete misliti na šta će sve biti spremna u Beogradu gde su izbori neizvesni. Oni će koristiti razne vidove pritisaka i ucena, kupovaće glasove nuđenjem socijalne pomoći, zdravstvenih usloga itd. Siguran sam da će koristiti sve da zadrže vlast u Beogradu, jer bi gubitak glavnog grada ozbiljno uzdrmao njihovu poziciju u državi - tvrdi Stojanović.\nDinić kaže da "ne veruje da će ovakvu Srbiju primiti u Evropsku uniju, mada je pitanje da li je ovom režimu zaista cilj da uđe u Evropsku uniju ili samo da putuje ka njoj bez namere da tamo ikada stigne", dok Stojanović smatra da Evropskoj uniji Srbija nije prioritet.\n- Oni samo žele da je na Zapadnom Balkanu mirno, da se ne zvecka oružjem, da pregovori sa Prištinom idu ustaljenim tokom i da tu nema ozbiljnijih problema. Sve dok je tako, meni deluje da će oni podržavati režim u Srbiji - zaključuje Stojanović.